Otomansko Carstvo ponovo napada - Stormfront\nOtomansko Carstvo ponovo napada\n09-22-2009, 05:54 AM #1\nSamo bih zeleo da upitam,da li je uopste moguce,posle Bratunca,Ninaje,Vehabija,Avganistanaca,Mudzahedina ,u MOM gradu se svecano proslavlja Bajram.Pored enormne kolicine paznje koju su mediji podarili obrezanima,tamo se nasla desetina SRPSKE dece koju su ucili o toleranciji i razumevanju,a nikako nisu spomenuli sve ono sto je Srbija od tih istih Obrezanih dozivela.\nSPIKER- Predsednik Vlade Srbije Vojislav Koštunica čestitao je svim pripadnicima islamske zajedncie u Srbiji veliki praznik Kurban - bajram. Uveren sam da će islamska zajednica kao i do sada u skladu sa svojim moralni i kulturnim vrednostima i običajima svoje vere nastaviti da doprinosi toleranciji, razvoju naše kulture i napretku celog društva istakao je premijer. Praznik su čestitali ministar za ljudska i manjinska prava Rasim Ljajić i princ Aleksandar Karađorđević.\nDANAS 20. januar, 2005.\nDržavni i verski zvaničnici čestitali islamskim vernicima Kurban – bajram\nU DUHU SVEOPŠTEG MIRA U RAZUMEVANJA\nNOVI SAD, BEOGRAD – Predsednik Vlade Srbije Vojislav Koštunica čestitao je juče Kurban - bajram svim pripadnicima Islamske zajednice u Srbiji, sa željama da praznične dane provedu u miru i radosti. «Uveren sam da će islamska zajednica, kao i do sada, u skladu sa svojim moralnim i kulturnim vrednostima, nastaviti da doprinosi toleranciji, razvoju naše kulture i napretku celog društva», poručio je Koštunica.\n«Želim da ovaj veliki praznik bude proslavljen u duhovnom is veopštem miru, reazumevanju, toleranciji, brizi za bližnje, u cilju ukupnog prosperiteta i budućeg napretka», ističe se u čestitki Rasima Ljajića, ministra za ljudska i manjinska prava SCG. Povodom velikog muslimanskog praznika, princ Aleksandar Karađorđević čestitao je predsedniku Islamske zajednice muftitji beogradskom Hamdiji Jusufpahiću, predsedniku Mešihata Islameskezajednice Sandža kamuftiji sandžačkom Muameru Zukorliću, muftiji banjalučkom Edhemu Čamdžiću, predsedniku Islamske zajednice Crne Gore reisu i ulemu Rifatu Fejsiću, svim imamima i vernicima islamske veroispovesti.\n- Islam nas uči da verujemo u Boga i činimo dobra dela. Naše je da radimo, da se pomažemo, da širimo ljubav, da se borimo protiv zla, ne očekujući od ljudi ni milost ni nagradu – poručio je juče zamenik predsednika Islamske zajednice Sandžaka Melvud Dudić, čestitajući vernicima Kurban – bajram.\nPraznični dani, naglasio je Dudić, «moraju proteći u znaku dove, ali i u prisećanju na postradale u jugoistočnoj Aziji».\nMuftijama, imamima i drugim službenicima Islamske zajednice čestitke je uputio i Milan Radulović, ministar vera u Vladi Srbije, dok je Bojan Kostreš, predsednik Skupštine Vojvodine čestitao Kurban – bajram građanima Vojvodine islamske veroispovesti. General Dragan Paskaš, načelnik Generalštaba Vojske SCG poželeo je muftiji beogradskom Hamdiji Jusufspahiću i islamskim vernicima da im «praznicik unese radost i sreću u domove».\nPOLITIKA 20. januar, 2005.\nPredsednik Vlade Srbije Vojislav Koštunica čestitao je juče svim pripadnicima islamske zajednice u Srbiji veliki praznik Kurban Bajram. «Uveren sam da će islamska zejdnica, kao i do sada, u skladu sa svojoim moralnim i kulturnim vrednostima i običajima svoje vere, nastaviti da doprinosi toleranciji, razvoju naše kulture i napretku celog društva», istakao je premijer. Kako je saopštila vladina kancelarija za satadnju sa medijima, on je pripadnicima islamske zajednice poželeo da praznične dane provedu u miru i radosti.\nCrnogorski predsednik Filip Vujanović uputio je juče, povodom Kurban Bajrama, čestitku reisu Islamske zajedniceu Crnoj Gori Rifatu Frjziću, sceštenstvu i svim pripadnicima islamske veroispovesti. «U tradiciji Crne Gore duboko je ukorenjeno bogatstvo različitosti i međuverske tolerancije, čemu snažan i prepoznatljiv doprinos daju pripadnici islamske vjeroispovesti», naveo je Vujanović. On je izrazio uverenje da će međuverska tolerancija predstavljati «trajnu vrijednost Crne Gore, na dobro i radost svih njenih vjernika i građana».\nMinistar za ljudska i manjinska prava Srbije i Crne Gore Rasim Ljajić uputio je povodom Kurban Bajrama čestitke pripadnicima islamske veroispovesti, saopšteno je juče iz Ministarstva za ljudska i manjinska prava. U čestitki upućenoj verskim dostojanstvenicima i svim muslimanimanima SCG izražava se želja da tah veliki praznik bude proslavljen u duhovnom i sveopštem miru, razumevanju i toleranciji, u cilju ukupnog prosperiteta i budućeg napretka.\nPredsednik Skupštine Vojvodine Bojan Kostreš čestitao je juče Kurban Bajram građanima Vojvodine islamske veroispovesti i istakao da više nikada ne smeju da se ponove prošlogodišnja paljenja džamija po Srbiji. «Nikada više ne bismo smeli da dozvolimo da se ponove događaji iz 17. i 18. marta prošle godine koji su, pored nasilja na Kosovu, bili obeleženi i paljenjem džamija u Nišu i Beogradu, kao i napadom na sedište Islamske zajednice u Novom Sadu», naveo je Kostreš u čestitki.\nZamenik predsednika Mešihata Islamske zajednice Sandžaka Melvud Dudić čestitao je juče svim pripadnicima islama Kurban Bajram. «Islam nas uči da verujemo u Boga i činimo dobra djela. Naše je da radimo, da se pomažemo, da širimo ljubav i da se borimo protiv zla», poručio je Dudić.\nDemokratska stranka Srbije juče je svim vernicima islamske veroispovesti nasrdačnije čestitala Kurban Bajram, jedan od najvećih muslimanskih praznika. «Poruka ovog velikog praznika je poruka mira i ljubavi, koja je upućena svim ljudima dobre volje. Kurban Bajram iznova podstiče međusobno razumevanje i podseća da samo zajednički rad na opštem dobru, briga o bližnjima i spremnost da se prevaziđu iskušenja, mogu dovesti do napretka», navedeno je u čestitki.\nPrinc Aleksandar Karađorđević čestitao je juče Kurban Bajram islamskim velikodostojnicima i muslimanski vernicima . «Želim da na ovaj bagi dan podeite Tvorčev blagoslov sa svojim bližnjima i sa svojim susedima, bilo koje ispovesti bili. Neka nas sve ovaj veliki praznik seti na učenje o miru, toranciji i dobročinstvima», poručio je Karađorđević.\nBORBA 20. januar, 2005.\nPredsednik Vlade Srbije Vojislav Koštunica čestitao je juče svim pripadnicima islamske zajendice u Srbiji veliki praznik Kurban Bajram.\n“Uveren sam da će islamska zajednica, kao i do sada , u skladu sa svojim moralnim i kulturnim vrednostima i običajima svoje vere, nastaviti da doprinosi toleranciji, razvoju naše kulture u napretku celog društva”, istakao je premijer.\n- Princ Aleksandar Karađorđević juče je čestitao Kurban – Bajram vernicima islamske veroispovesti i verskim poglavarima u Beogradu, Sandžaku, Crnoj Gori i Banja Luci, sa željom da taj veliki praznik “sve nas podsetii na učenje o miru, toleranciji i dibročinstvima”.\n- Predsednik Skupštine Vojvodine Bojan Kostreš čestitao je juče Kurban Bajram građanima Vojvodine islamske veroispovesti i istakao da više nikada ne smeju da se ponove prošlogodišnja paljenja džamija po Srbiji.\nMinistar za ljudska i manjinska prava Srbije i Crne Gore Rasim Ljajić čestitao je Kurban Bajram verskim dostojanstvenicima i svim Muslimanima u državnoj zajednici.\n“Želim da ovaj veliki praznik bude proslavljen u duhovnom i sveopštem miru, razumevanju i toleranciji, i brizi za bližnje, u cilju ukupnog prosperiteta i budućeg napretka”, navodi se u čestitki.\nKurban Bajram je u četvrtak 20. januara.\nNačelnik Generalštaba Vojske SCG general Dragan Paskaš čestitao je danas muftiji beogradskom Hadži Hamdiji Jusufspahiću i islamskim vernicima Kurban Bajram.\nHrvatska i Otomansko carstvo battering ram Povijest, kultura i šport 9 05-02-2008 09:12 PM


Porodica Paunović - Help Serbian Children\n28.05.2020. godine, upoznali smo porodicu Paunović iz Beograda.\nSedmočlanoj porodici je hitno potrebna finansijska pomoć za lečenje Vuka (7), koji pati od epilepsije.\nVukovi epileptički napadi traju do 40 minuta, što izaziva vrlo ozbiljno neurološko oštećenje, pa mališan ima problema sa govorom i razvojem. Lekovi dostupni na našem tržištu pokazali su se kao neuspešni jer je, nakon svakog napada, Vuku trebalo bar nekoliko sati da se povrati, prohoda i progovori.\nRoditelji su pronašli bolnicu u kineskoj provinciji, Hebei, gde jedna je jedna doktorka uspela da smanji trajanje Vukovih napada na 10 sekundi, a isti se dešavaju tokom sna, što znači da su neurološka oštećenja gotovo potpuno izbegnuta.\nUsled finansijskih poteškoća, Vuk trenutno prima pola terapije. Inače bi dete trebalo ići na preglede u Kinu jednom godišnje, da bi mu se pratilo stanje, nabavili lekovi i obezbedilo normalno funkcionisanje. Uz troškove avionskih karata, sve ukupno košta 6.000 evra.\nIako je porodica zatražila pomoć Vlade, obratila se i nama za istu, stoga se svi ljudi posebno mole da doprinesu poboljšanju zdravstvenog stanja njihovog trećeg deteta.


Više intervencija Hitne pomoći prethodnog vikenda | RTK\nObjavljeno: ponedeljak, 16. avgust 2021.\nSlužba Hitne medicinske pomoći tokom proteklog vikenda imala je povećan obim posla. Pored hroničnih pacijenata koji su osećali tegobe usled vrelog talasa, zabeleženo je i više padova u kućnim uslovima i na otvorenom, a u samo jednom danu registovane su tri saobraćajne nezgode sa 7 povređenih.\nTropski talas koji je zahvatio ceo Balkan, nije zaobišao ni našu zemlju, najviše tegoba doneo je hroničnim pacijentima, posebno onim koji pate od kardio vaskularnih bolesti. Registovan broj pregleda u ambulanti Hitne za protekla tri dana bio je 163 , izlazaka na teren 57, od čega na javnim mestima 7 pregleda, naglašava načelnica službe dr Gordana Simić\nNajavljeni pad spoljne temperature doneće olakšanje svima, a doktorka savetuje da i u ovim vremenskim uslovima treba da budemo oprezni.\nPrethodno : Posle 5. kola Napredak učvrstio četvrtu poziciju na tabeli\nSledeće : Kruševačke turističke agencije: Najveće interesovanje za Grčku, Albaniju i Crnu Goru


RTCG - Radio Televizija Crne Gore - Nacionalni javni servis :: Društvo :: Stručno usavršavanje za inspekcijski nadzor\n24. 04. 2017. 12:54 >> 12:30 0\nStručno usavršavanje za inspekcijski nadzor\nPosebno stručno usavršavanje, zbog specifičnosti i sadržine inspekcijskog nadzora u oblasti uzimanja i presađivanja tkiva, ćelija i organa i obezbjeđivanja krvi za transfuziju, predviđeno je Zakonom o zdravstvenoj inspekciji.\nPredlog tog zakona podržali su danas članovi Odbora za zdravstvo, rad i socijalno staranje.\nPredviđeno je stručno usavršavanje zdravstvenog inspektora, u skladu sa propisima kojima se uređuju prava i obaveze državnih službenika i namještenika.\n"Imajući u vidu specifičnost i sadržinu inspekcijskog nadzora u oblasti uzimanja i presađivanja tkiva, ćelija i organa, kao i obezbjeđivanja krvi za transfuziju, zakonom se propisuje i posebno stručno usavršavanje, u skladu sa specifičnim programima, radi sticanja, odnosno unaprjeđivanja znanja i vještina za vršenje poslova radnog mjesta", kaže se u Zakonu.\nPropisana je obaveza zdravstvenog inspektora da čuva kao povjerljiv identitet podnosioca inicijative za vršenje inspekcijskog nadzora.\nInspekcijski nadzor može da bude redovni, vanredni i kontrolni.\n"U zavisnosti od toga da li se vrši na osnovu Plana rada, po nalogu glavnog zdravstvenog inspektora ili radi utvrđivanja izvršenja mjera\nkoje su predložene ili naređene subjektu nadzora u okviru redovnog ili vanrednog inspekcijskog nadzora", kaže se u zakonskom obrazloženju.\nPropisana su ovlašćenja zdravstvenog inspektora za ulazak u prostorije subjekta nadzora, imajući u vidu značaj i posljedice aktivnosti koje obavlja i koje su predmet nadzora.\n"Propisana su i posebna ovlašćenja koja ima zdravstveni inspektor u vršenju inspekcijskog nadzora, u zavisnosti od oblasti za koju je nadležan, imajući u vidu predmet posebnih zakona", kaže se u predloženom zakonu.\nPredviđene su mjere i radnje koje zdravstveni inspektor može da preduzme kada u postupku inspekcijskog nadzora ocijeni da je povrijeđen zakon ili drugi propis.


Republika / Tramp poludeo zbog izveštaja agencije: FBI istraga je sramota za SAD\nutorak, 10. 12. 2019.| 23:45\nPredsednik SAD Donald Tramp zabranio je nadzornu operaciju Federalnog istražnog biroa (FBI) nad njim, nazivajući je sramotom za tu zemlju, nakon što je u izveštaju ministarstva pravde utvrđeno da je bilo grešaka u postupanju biroa.\n- Ovo je pokušaj mog svrgavanja i mnogo ljudi je bilo umešano u to, pa će svi oni biti uhvaćeni - rekao je američki predsednik novinarima u Beloj kući. On je održao konferenciju za medije nekoliko sati nakon što je generalni inspektor ministarstva pravde Majkl Horovic objavio izveštaj kontraobaveštajne službe FBI o istrazi Trampove predsedničke kampanje 2016.\n- To je sramota... Neverovatno je, mnogo gore nego što bih ikada mislio da je to uopšte moguće. Sramota je za našu zemlju i nepošteno je - nizao je rečenice razjareni Tramp.\nUprkos predsednikovim žestokim rečima, autori izveštaja kažu da su samo otkrili kako je FBI pravio greške u svom radu, ali da nije postupao sa političkom pristrasnošću. Sa ovom konstatacijom se Tramp i njegove pristalice ne slažu, tvrdeći da je čitav postupak američke obaveštajne službe usmeren ka opozivu predsednika.\nTramp: Ovo je pokušaj mog svrgavanja, mnogo je ljudi bilo umešano u to i svi će oni biti uhvaćeni\nHorovic je u izveštaju otkrio da je FBI imao zakonsko ovlašćenje da traži odobrenje suda za početak nadzora nad savetnikom tokom Trampove kampanje Karterom Pejdžom. Međutim, generalni inspektor ministarstva pravde pronašao je ukupno 17 fundamentalnih grešaka i propusta u prvobitnoj prijavi i svim narednim prijavama Sudu za nadzor stranih obaveštajnih službi.\nKako prenosi Rojters, bez obzira na sadržaj ovog Horovicevog izveštaja, on će verovatno dati "municiju" i Trampovim pristalicama i njegovim demokratskim kritičarima u tekućoj raspravi o legitimitetu istrage koja je zasenila Trampove prve dve godine na funkciji predsednika.\nFBI upozorava: Špijuni mogu da vas prate preko televizora\nSAD Svet Donald Tramp FBI Sramota\nIranski ajatolah prokleo Amerikance i poručio da se region očisti od podmuklih zveri\nEvo kako će se suditi Trampu\n- petak, 24. 1. 2020. u 20:46 0\nČeška Republika bi mogla da se suoči sa američkim kontramerama ako uvede planirani...


Biodiverzitet u dobrom društvu | HiPP Bio\n„Biodiverzitet u dobrom društvu“\nUjedinjeni u svetskoj zajednici\nHiPP je angažovan kao član Inicijative za poslovanje i biodiverzitet, koja je pokrenuta 2008. godine na konferenciji UN zemalja potpisnica Konvencije o biološkoj raznolikosti. „Biodiverzitet u dobrom društvu” je udruženje kompanija koje se zajedno zalažu za zaštitu biodiverziteta - u interesu ekonomije i društva.\nOni su se obavezali „Izjavom o misiji” i „Deklaracijom o liderstvu” za integraciju zaštite biodiverziteta u sistem upravljanja njihove kompanije. Potpisivanjem „Deklaracije o liderstvu“, više od 40 kompanija širom sveta sada sprovodi zahtev za podsticanje biodiverziteta kao deo sistema upravljanja kompanijom. Važan doprinos pravičnoj trgovini ostvaren je na UN Konferenciji o očuvanju vrsta 2010. godine u Nagoji u Japanu. Između ostalog, definisane su smernice o tome kako da profit od korišćenja bioloških sirovina bude pravično podeljen između korisnika i zemalja porekla.\nViše informacija možete pronaći ovde: www.business-and-biodiversity.de\nHiPP je uključen u zaštitu i podršku biodiverzitetu kroz brojne projekte.\nHiPP je uključen u razne projekte održivosti i očuvanja biodiverziteta.\nRedovno sarađujemo sa nevladinim organizacijama i udruženjima kao što su AöL (Udruženje proizvođača ekološke hrane), B.A.U.M. (Nemačka radna grupa za ekološki svesno upravljanje), WWF, BUND, Deutscher Naturschutzring, Greenpeace, Bund Naturschutz Bayern, Bioland, Naturland i razne naučne institucije.


Reagovanje: U Kaknju se ne gradi spalionica, nego fabrika za preradu animalnog otpada – Kakanj-X\nZbog činjenice da su se u kakanjskoj javnosti pojavile dezinformacije o navodnoj izgradnji spalionice otpada animalnog porijekla u Kaknju što je izazvalo uznemirenost stanovništva, građanima se obraćamo pojašnjenjem da neće biti izgradnje nikakve spalionice. Zabuna je nastala kada je prenesena informacija da je Federalnim planom zbrinjavanja otpada planirana izgradnja kafilerije što je javnosti predstavljeno bez objašnjenja pojma „kafilerija” pa je zbog toga, usljed nedostatka informacije, došlo do širenja glasina o izgradnji spalionice.\nU Kaknju se ne planira izgradnja spalionice. Naprotiv, u Kaknju se planira graditi fabrika koja neće ništa spaljivati, nego će vršiti toplinsku preradu životinjskih nusproizvoda sa ciljem dobijanja prerađenih animalnih proteina, životinjske masti i tehničke masti.\nOsim toga, izgradnja ove fabrike će donijeti višemilionska ulaganja na području Kaknja, te nova značajna zapošljavanja.


Đukanović: Nema potrebe za prelaznom vladom\n"VLAST APSOLUTNO SPREMNA DA RAZGOVARA O SVIM FORMAMA DIJALOGA"\n„Kada budemo znali još jedan takav primjer u svijetu, da se neko odriče četvrtine mandata koji su mu građani povjerili, zbog nekog vrlog sumnjivog eksprementa – jer imamo negativno iskustvo od prije četiri godine - onda ćemo vjerovatno biti spremni da dodatno razgovaramo na tu temu“, kazao je Đukanović\n5782 pregleda\t27 komentar(a)\nU Crnoj Gori nema nikakve potrebe za prelaznom vladom, ali je vlast apsolutno spremna da razgovara o svim formama dijaloga koje će voditi dodatnom unapređenju izbornog sistema, poručio je predsjednik države Milo Đukanović.\nOn je, u intervjuu Glasu Amerike, kazao da nema potrebe da se u Crnoj Gori kontinuirano eksperimentiše sa nekim novim modelima.\n„Kada budemo znali još jedan takav primjer u svijetu, da se neko odriče četvrtine mandata koji su mu građani povjerili, zbog nekog vrlog sumnjivog eksprementa – jer imamo negativno iskustvo od prije četiri godine - onda ćemo vjerovatno biti spremni da dodatno razgovaramo na tu temu“, kazao je Đukanović.\nOn je poručio da su u ovom trenutku apsolutno spremni da razgovaraju o svim formama dijaloga koje će voditi dodatnom unapređenju izbornog sistema u Crnoj Gori. „Mislim da smo kao vlast učinili sve“.\n„Opozicija očigledno nema jasnu viziju kako da se odnosi prema našoj ponudi, i generalno mislim da je tu problem i strah opozicije od novog izbornog poraza i da oni sada arbitriraju oko toga da li je pametnije da izgube izbore ili je pametnije da unaprijed proglase izborni ambijent neregularnim i na taj način pokušaju da pokušati da pribave alibi za svoju nemoć i politićki neuspjeh“, kazao je Đukanović.\nOn je poručio da svi treba da pokušaju da budu odgovorni prema onome što su nacionalni interesi Crne Gore.\nNacionalni interes Crne Gore je, kako je rekao, da se dozvoli da se odvija jedan regularan demokratski proces, čiji su sastavan dio izbori, u ovom slučaju parlamentarni za godinu.\n„Posebno upućujem apel opoziciji, ne dozvolite da vaše međusobno nadmetanje za poziciju broj dva na crnogorskoj političkoj sceni, jer pozicija broj jedan pripada aktuelnoj vlasti, odvede u opstrukciju nacionalnih interesa i ciljeva", rekao je Đukanović.\nKako je kazao, vlast to svakako neće ni na koji činiti i trudiće se da do kraja ovog procesa bude nacionalno odgovorna i predusretljivi prema političkim partnerima.\n„Da učinimo sve da se dijalog i dogodi, da dobijemo kvalitetan izborni sistem i da Crna Gora nastavi da se demokratski intenzivno razvija", rekao je Đukanović.\nOn je kazao da ohrabruju neke od poruka koje su dobili sa važnih međunarodnih adresa, koje upućuju na zaključak da se obnavlja pažnja na politiku proširenja.\n„Da se najavljuje jedan novi tempo u realizaciji te vizije i vjerujem da sa optimizmom možemo očekivati buduće vrijeme u kojem ćemo pokušati da ostvarimo svoj strateški cilj – učlanjenje u Evropsku uniju“, kazao je Đukanović.\nCrna Gora će, najavio je on, nezavisno od evropske politike, nastaviti veoma posvećeno i odgovorno da realizuje strateški cilj - evropeizaciju društva.\n„Nastavljamo sa reformama, sa uspostavljanjem standarda koji će crnogorsko društvo zaista približiti onome što su standardi evropskog društva sa ciljem da u dogledno vrijeme dostignemo i evropski kvalitet života“, rekao je on.\nOn je kazao da ga je obradovalo to što je državni sekretar imenovao Metjua Palmera za specijalnog izaslanika.\n„Očekujem da bi i Evropska unija trebalo da postupi na sličan način i da bi ona u bliskoj budućnosti trebala imati nekog ko će se pozabaviti realnim problemskim prioritetima Zapadnog Balkana“, kazao je Đukanović.\nOn je ocijenio da je razgovor sa pomoćnikom držvnog sekretara za Evropu Rikerom, kojem je prisustvovao i Palmer, bio obostrano koristan, razmijenjivane su ideje u pronalaženju najboljih rješenja za priopritetne probleme na Zapadnom Balkanu.\n„Ono što je dobro i ohrabrujuće je da se pojačava pažnja SAD ka našem regionu, tako da smo tokom tog razgovora dobili najavu nekih skorijih susreta na visokom političkom nivou dvije zemlje što doprinosi ne samo razvoju bilateralnih odnosa, već i postizanju ciljeva važnih za region – a to su pouzdanija stabilnost i demokratski prosperitet", kazao je Đukanović.\nCrna Gora i EUCrna Gora i SADFilip RikerMetju Palmercrnogorska opozicijaprelazva vladaMilo Đukanović


Slično je i u Nikšiću, Bijelom Polju i Herceg Novom. U ukupnom zbiru, oponenti vladajućoj stranci za svega četiri godine obezbedili su glasove još 38.000 građana Crne Gore.\nOvim skokom u podršci, između ostalog, objašnjava se poraz vladajuće DPS i režima Mila Đukanovića na nedeljnim izborima u Crnoj Gori. Fenomen naglog povećanja poverenja u opoziciju u odnosu na prethodna izborna nadmetanja, objašnjava se izuzetno velikim odzivom, mudrom strategijom opozicije koja je nastupila u tri kolone, ali i motivacijom građana da glasaju protiv DPS.\nVladajuća partija, iako je u izbornoj noći sebe proglasila za pojedinačno najjaču u Crnoj Gori, u odnosu na izbore 2016. godine zabeležila je smanjenje ukupnog broja osvojenih glasova svuda, osim u sedam gradova - Baru, Cetinju, Bijelom Polju, Kotoru, Rožajama, Mojkovcu i Ulcinju. Analiza rezultata izbora pokazuje i da je DPS od 2016. do danas prokockala najmanje 19.000 glasova. Na biračkom telu od svega 540.000 birača ovakav gubitak za svega četiri godine neminovno vodi u politički debakl. Vlast je sačuvala birače u Kolašinu, Budvi, Plužinama i Gusinju. U Petnjici, u odnosu na prethodno izborno prebrojavanje, DPS je izdalo - sedmoro birača.\nCETINJE I GUSINJE\nOPOZICIJA je u odnosu na 2016. godinu "utanjila" na Cetinju, gde je izgubila 60 glasova, u Kolašinu 70, a u Šavniku sedam birača. Razlika na štetu protivnika vladajuće stranke zabeležena je i u Gusinju gde je na stranu režima "pretrčalo" devetoro birača.\nNa postizbornoj mapi DPS je očuvao najveći broj tradicionalnih uporišta, ali zbir glasova opozicije u njima uveliko prevazilazi rezultat Đukanovićeve partije. Politički analitičari iz Crne Gore i regiona slažu se da je sukob Đukanovićeve DPS sa SPC oko Zakona o slobodi veroispovesti, kao i višemesečne litije, doprineo mobilizaciji biračkog tela, posebno onog dela koji je do sada izostajao sa glasanja. Ogromnoj razlici u ukupnom broju glasova doprinela je i opoziciona strategija koja može da se sažme kao - za svakog ponešto na glasačkom listiću.


Početak/Obrazovanje/Gimnazija „Svetozar Marković“ postaje škola od nacionalnog značaja\nNiške Vesti2. juna 2020.\nGimnazija „Svetozar Marković“ u Nišu uskoro će postati škola od Nacionalnog značaja, kazao je ministar prosvete Mladen Šarčević tokom boravka u Nišu, koji je ovom prilikom sa načelnicom Nišavskog upravnog okruga Draganom Sotirovski i predsednikom Skupštine grada Niša Radetom Rajkovićem, posetio ovu gimnaziju gde je razgovrao sa profesorima i učenicima.\n„Više razloga je zbog čega sam odabrao Gimnaziju „Svetozar Marković“ za današnju posetu, a jedan od njavažnijih je svakako taj što se ona nalazi među najboljim gimnazijama ne samo u Nišu već i u većem delu Srbije. Danas sam im otkrio jednu malu tajnu, da će ova gimnazija zajedno sa kragujevačkom vrlo brzo postati i gimnazija od nacionalnog značaja jer su ispunili sve kriterijume koje su pre dve godine ispunile Matematička gimnazija u Beogradu i Gimnazija „Jovan Jovanović Zmaj“ u Novom Sadu“, kazao je Šarčević.\nOn je dodao, da Gimnazija „Svetozar Marković“ ostvaruje visoke rezultate u matemitici i fizici godinama unazad, radi projkete, poklanja veliku pažnju obuci mladih ljudi.\n„To je jedna od tri gimnazije koja ove godine kreće sa programom Međunarodne mature koji predstavlja najviši nivo gimnazijskog obrazovanja ili srdnjoškolskog u svetu“, objasnio je minsitar Šarčević. „To zapravo znači da su dobili ugled, a sa ugledom ide i sve drugo, i novac i pare za projekte, organizovanje međunarodnih obuka i sve drugo. Kada postanete ugledni i međunarodni profesor vi možete na dve godine ili godunu da provedete u inostranstvu, a onda da se vratite u svoj grad“, kazao je Šarčević.\nPre posete Gimnaziji „Svetozar Marković“ ministar prosvete Mladen Šarčević posetio je i OŠ „Učitelj Tasa“ gde je održao sastanak sa aktivima direktora osnovnih i srednjih škola. Obišao je i učenike osmog razreda koji su radili probni završni test iz matematike.\n„Redovna onlajn nastava je završena do kraja maja i od 1.juna škole su za osmake organizovale probni završni test. Matura je sada unapređena, testovi imaju kodove po kojim se radi digitalni pregled. Pregled testova je takođe potpuno digatalizovan“, kazao je Šarčević i dodao, da se na ovaj način povećava bezbednost testova i testiranja, naglašavajući da će za dve godine osnovci testove polagati digitalnim putem preko kompjutera.\nBoravak u Nišu ministar prosvete Šarčević završio je na Prirodno-matematičkom fakultetu gde će uskoro početi izgradnja nove lamele kako bi fakultet dobio više prostora i nakon višegodišnjeg čekanja iselio svoje laboratorije sa Filozofskog fakulteta.\ngimnazija Svetozar Marković ministarstvo prosvete Mladen Šarčević\nNiški maturant dobio stipendiju za studiranje na Oksfordu\nDa naučimo stigli nismo, zato Vam pišemo ovo pismo\n3. juna 2020. u 10:59\nministar je lepo rekao da ce postati skola od nacionalnog znacaja „vrlo brzo“ sto znaci negde u periodu od godinu-dve do nikad….\n3. juna 2020. u 15:54\nSad me sramota sto sam je zavrsio…


Microsoft modernizuje Železnice Srbije – Personal magazin\nJavno preduzeće Železnice Srbije i kompanija Microsoft, postigli su dogovor o zajedničkom delovanju na unapređenju poslovanja ovog saobraćajnog sistema u oblasti informatičkih i telekomunikacionih tehnologija. Na sastanku koji je održan…\nJavno preduzeće Železnice Srbije i kompanija Microsoft, postigli su dogovor o zajedničkom delovanju na unapređenju poslovanja ovog saobraćajnog sistema u oblasti informatičkih i telekomunikacionih tehnologija. Na sastanku koji je održan prošlog petka, direktori dveju kompanija javno su potvrdili planove o budućoj saradnji koja će imati cilj da podigne kvalitet usluga železničkog saobraćaja u našoj zemlji.\n“Železnice Srbije, nastojaće da u nastupajućem procesu modernizacije osavremene informatičke i telekomunikacione tehnologije s ciljem optimizacije poslovanja ovog velikog saobraćajnog sistema. Naš zadatak je da stvorimo ambijent u kome će sve velike kompanije moći ravnopravno da učestvuju u konkurentskoj trci. Interes Železnica Srbije jeste da sarađuje s ovako velikom kompanijom kao što je Microsoft i imate podršku za otvoren dijalog u kome ćete prepoznati šta je to što nama treba i kako to primeniti na obostranu korist.” – rekao je generalni direktor srpskih železnica Dragoljub Simonović na sastanku koji je u petak održan sa delegacijom Microsofta u Srbiji.\n“Uvažavajući strateški značaj Železnica Srbije koji uveliko prevazilazi osnovnu delatnost, siguran sam da postoji prostor za saradnju u delu informatičkih i telekomunikacionih tehnologija između ovog preduzeća i kompanije Microsoft. Kao firma koja je na ovim prostorima prisutna već jedanaest godina, u ovako velikom sistemu prepoznali smo potencijal za buduću saradnju i podizanje upotrebne vrednosti i uloge informatičkih tehnologija u svakodnevnom funkcionisanju Železnica Srbije.” – izjavio je generalni direktor kompanije Microsoft u Srbiji, Jugoslav Pirić.\nZajednički zadatak ove dve kompanije biće da razmotre koji su to prioriteti Železnica Srbije i potencijalna rešenja za primenu informatičkih tehnologija u daljem razvoju srpskih železnica.\nMicrosoft modernizuje Železnice Srbije was last modified: April 3rd, 2013 by Redakcija\nMajkrosoftMicrosoftSrbijaŽeleznica SrbijeŽeleznice Srbije\nAsseco predstavio virtuelni šalter i budućnost plaćanja


OBELEŽENO PET GODINA KONFUCIJEVOG INSTITUTA UNIVERZITETA U NOVOM SADU – Pokrajinski sekretarijat za visoko obrazovanje i naučnoistraživačku delatnost\nOBELEŽENO PET GODINA KONFUCIJEVOG INSTITUTA UNIVERZITETA U NOVOM SADU\n24. maja 2019. Urednik Vesti 0\nKonfucijev institut Univerziteta u Novom Sadu, čije je sedište na Filozofskom fakultetu, obeležio je danas u Kino sali Fakulteta, pet godina postojanja i uspešnog rada.\nIspred Pokrajinskog sekretarijata za visoko obrazovanje i naučnoistraživačku delatnost prisutne je pozdravila prof. dr Dušica Rakić, zamenica pokrajinskog sekretara koja je tom prilikom istakla da je Narodna Republika Kina najvažniji ekonomski partner Srbije na azijskom kontinentu, kao i da su odnosi dve zemlje dostigli najviši nivo saradnje u svojoj istoriji, u svim oblastima.\n„Pored oblasti infrastrukture koja je prepoznata kao vodeća oblast srpsko-kineske saradnje, Srbija pridaje posebnu pažnju saradnji koja se realizuje kroz mehanizam 16+1 i inicijativu kineskog predsednika Jedan pojas jedan put“, kazala je zamenica Rakić i dodala da i u oblasti visokog obrazovanja i naučnog istraživanja saradnja sa Kinom je dostigla visok nivo na bilateralnoj osnovi.\n„Konfucijev institut na Univerzitetu u Novom Sadu je drugi Konfucijev institut u Srbiji i već pet godina deluje kao most za kulturnu i obrazovnu razmenu između naroda dve zemlje. On jača razmenu i partnerstvo i između univerziteta, ali učvršćuje i veze između Autonomne pokrajine Vojvodine i Pokrajine Džeđang u mnogim oblastima“, naglasila je zamenica Rakić.\nKonfucijev institut svečano je otvoren 27. maja 2014. godine i od tog trenutka Filozofski fakultet i Univerzitet u Novom Sadu, postali su deo velike porodice Konfucijevih instituta u svetu. Ta porodica danas broji više od 600 instituta i 1200 Konfucijevih učionica.\nJedan od ciljeva Konfucijevog instituta jeste da u Srbiji stvori prijatnu atmosferu za učenje kineskog jezika i upoznavanje sa kineskom kulturom.


Od trenutka kada nauče da čitaju i uzmu svoju prvu knjigu u ruke, mališani ulaze u svet bezgraničnog otkrivanja koje raznovrsna literatura omogućava. Ipak, razvijanje čitalačkih navika kod deteta može biti pravi izazov za roditelja, te se zato postavlja pitanje kada mališanima otkriti knjige i na kojih način ih sa njima upoznati.\nPotrudili smo se da prikupimo odgovore i smernice koje bi mogle biti od koristi, i sve ih pretočili u tekst koji se nalazi pred vama.\nUpoznavanje bebe sa slikovnicama – priprema za prvu knjigu\nU veliki izbor knjiga za decu spadaju i slikovnice, koje predstavljaju štiva bogata crtežima i ilustracijama, sa veoma malo teksta. Maloj deci oblici i boje veoma drže pažnju zbog čega će slikovnice biti odličan prvi izbor. Ovde je reč o uzrastu već oko prve godine, kada dete pravi svoje prve korake, progovara prvu reč, sedi, i drži stvari.\nTada zajedno sa svojom bebom možete listati slikovnice, možete joj čitati naglašavajući različite reči. Ovo je ujedno odličan način da podstaknete bebu da progovori, s obzirom na to da će biti očarana načinom na koji joj vi pričate i čitate, posebno ukoliko vi to dočaravate na autentičan način.\nKada se samostalno igra, takođe možete bebi dati da i sama lista slikovnicu. Obratite pažnju da li imitira vaše pokrete listanja stranica, i da li joj drže pažnju ilustracije koje se nalaze unutar korica.\nČitanje bajki deci koja idu u vrtić\nZa mališane uzrasta između 3 i 5 godina čitanje bajki pred spavanje je odličan način za upoznavanje sa knjigama. U ovom uzrastu deca se nalaze u mlađoj i starijoj vrtićkoj grupi, i tada njihove aktivnosti prate različite vežbe motorike, držanja olovke i crtanja.\nSrazmerno tome, listanje stranica knjige bi trebalo da postane deo njihovih aktivnosti. S obzirom da u ovom uzrastu mališanu još uvek treba neko da bude sa njim pre nego što zaspi, odličan način da iskoristite to vreme jeste čitanje bajki.\nMožete se opredeliti za kupovinu knjige posvećene jednoj bajci, odnosno zbirke priča za mališane. Iako biste i sami mogli da ispričate mnoge popularne bajke, koje ste i vi slušali kao deca, čitanje istih sa listova knjiga biće znatno korisnije za vašeg mališana.\nPrvi trenutak kada svom detetu možete kupiti knjigu može biti već u ovom uzrastu, iako još uvek neće moći da je samo pročita. Naime, ukoliko dete pokazuje interesovanje za slikovnice i knjige, kupovina jedne knjige može biti odličan stimulans za mališana da što pre uplovi u čitanje raznovrsne literature.\nTakođe, čitajte deci i kad nije vreme za spavanje, kako biste čitalačke navike uključili u niz svakodnevnih aktivnosti. Ukoliko dete na početku pokazuje nezainteresovanost ili otpor, budite strpljivi i uporni.\nKupovina priručnika za savladavanje različith veština\nSadržaj knjiga ne moraju biti samo basne, bajke i priče za decu, već u obzir dolaze i različiti edukativni sadržaji uz koje će vaši mališani savladati određenu veštinu.\nPrimera radi, verujemo da ste imali prilike da se susretnete sa priručnicima koji uče, na primer, kako se vezuju perte, te pričaju priču o određenom liku koji uči da ih veže, a u okviru knjige se mogu nalaziti i vezice koje predstavljaju pertle, koje bi mališan trebalo da zaveže kada nauči.\nSlično štivo postoji i za učenje gledanja na sat, kao i za druge veštine koje deca usvajaju u periodu dok idu u vrtić. Ovakva knjiga može biti odlično prvo štivo koje će vaše dete posedovati, jer je edukativna funkcija knjige u ovom slučaju pokazala svoj pun potencijal.\nPolazak u školu i kupovina udžbenika\nPolaskom u školu deca se upoznaju sa edukativnim štivom u vidu udžbenika potrebnih za školovanje. Do ovog trenutka već bi trebalo da je dete držalo neku knjigu u svojim rukama, odnosno da je već imalo dodir sa literaturom prilagođenom za svoj uzrast.\nKada dobije knjige za školu pokušajte da predstavite svom detetu ovu literaturu kao još jedan izuzetno interesantan izvor informacija. Zajedno prelistavajte stranice, i objasnite vašem mališanu čemu služi koja knjiga, kao i koja su to znanja koja će iz njih moći da dobije.\nEnciklopedija kao odličan rođendanski poklon za decu ovog uzrasta\nPolaskom u školu, dete otvara vrata ka svetu znanja i informisanosti, pa nakon svakog školskog časa ostaje bogatije za veliki broj informacija, od kojih će ga neke posebno zainteresovati i pokrenuti mnogobrojna pitanja.\nOdičan način da “odgovorite” na pitanja u ovom uzrasnom periodu jeste kupovina enciklopedija. Enciklopedija može biti odličan rođendanski poklon za vašeg školarca, a ujedno i knjiga koja će potkrepiti želju za znanjem vašeg deteta, i otkriti mu neverovatne informacije iz različitih oblasti.\nRazvijanje čitalačkih navika kroz lektire\nObavezan deo nastave srpskog jezika jeste čitanje lektira, a ovaj segment se provlači i kroz osnovno i kroz srednjoškolsko obrazovanje. U prvom razredu vaš mališan će kao lektiru dobiti bajke koje je verovatno već imao priliku da čuje, ali će ovoga puta samostalno čitati, a podstrek sa vaše strane može biti u vidu diskutovanja o pročitanom.\nPodstičite vaše dete da čita sve lektire – od najznačajnijih ostvarenja naše književnosti pa do najvažnijih ruskih pisaca, a ujedno mu i kupujte knjige koje nisu deo školskog silabusa, kako vaš mališan čitanje ne bi doživljavao kao nešto “što se mora zbog škole”.\nTakođe, pustite dete da i ono samo bira literaturu, pitajte ga šta mu se najviše dopalo od pročitanog, kako biste znali u kom pravcu se razvijaju interesovanja vašeg mališana.\nVerujemo da će vas ovaj tekst inspirisati, a da ćete neke smernice upotrebiti da dođete do cilja i kreirate čitalačke navike kod svog mališana.


Nova Varoš: Za jačanje kapaciteta i saradnju\ndanas.rs (R. Popović) 26. септембар 2014. године Друштво Коментари\nRadna grupa angažovana na izradi Strategije socijalne zaštite, kao krovnog dokumenta sa ključnim smernicama za razvoj lokalne socijalne politike, predvođena mentorkinjom Brankicom Jeremić, intenzivirala je u proteklih mesec i po dana svoje aktivnosti, tokom kojih je oblikovala nacrt ovog strateškog dokumenta.\n„Koraci do promena“ naziv je radionice nedavno održane u hotelu „Panorama“ na Zlataru, na kojoj su učesnici skupa kao prioritete prepoznali jačanje kapaciteta socijalne zaštite, podršku građanima u socijalnim rizicima i potrebu uspostavljanja partnerstva u zajednici.\nOpštinski tim, formiran rešenjem predsednika opštine Dimitrija Paunovića, a u čijem su sastavu predstavnici Centra za socijalni rad, lokalne samouprave, Doma zdravlja, Nacionalne službe za zapošljavanje, obrazovno-vaspitnih ustanova, medija i udruženja građana, definisali su, osim strateških prioriteta, i konkretne aktivnosti koje bi na ovom polju trebalo preduzeti u periodu od 2015. do 2020. kako bi sistem socijalne zaštite odgovorio na potrebe građana u našoj zajednici. U okviru prvog prioriteta, članovi radne grupe prepoznali su nužnost jačanja kapaciteta lokalne samouprave koja ima lidersku poziciju u kreiranju, primeni, praćenju i proceni efekata socijalne zaštite na lokalu.\n- Zbog brojnih i složenih socijalnih problema, mreža pružalaca socijalne zaštite mora biti proširena na druge sektore kako bi se promenila ustaljena praksa da je Centar za socijalni rad isključivo odgovoran za socijalnu brigu o građanima. Argument koji to opravdava može se naći i u činjenici da je odnos između stručnih radnika CSR i broja stanovnika u opštini Nova Varoš daleko niži ispod republičkog proseka. Podaci govore da je udeo korisnika socijalne zaštite u ukupnoj populaciji stanovnika oko šest procenata, a u CSR su angažovana samo četiri stručna radnika, tako da jedan socijalni radnik u proseku pruža usluge za 738 korisnika - podseća mentorka Brankica Jeremić iz licencirane agencije „Vox Populi Consulting“.\nKao drugi prioritet prepoznata je podrška građanima u socijalnim rizicima, a u okviru nje četiri grupe - stari, deca i mladi, odrasli u socijalnim rizicima i porodica. Definisane su i ključne aktivnosti na ovom polju, a kao najznačajnija realnost u planiranju i održivost predloženih usluga.\n- Već sada, a posebno u perspektivi, veliki problem u našoj opštini je briga o starima, posebno na seoskom području gde prosečna starost žitelja uglavnom prelazi starosnu granicu od šest decenija. U ovoj godini rođeno je svega 66 beba, iseljavanje stanovništva je sve učestalije, tako bi Nova Varoš već za desetak godina mogla da promeni naziv u „staru varoš„ - ocenjeno je na skupu u „Panorami“, na kojem je apostrofirano da se treći strateški pravac odnosi na uspostavljanje partnerstva u zajednici. Ono pre svega podrazumeva unapređenje komunikacije u lokalnoj sredini i povećanje nivoa informisanosti građana kako bi bili u prilici da se upoznaju sa pravima i načinima za njihovo ostvarenje.


Početak/Društvo/Popularna predavanja iz fizike na PMF-u sve više privlače mlade\nU četvrtak 14. novembra sa početkom u 20 časova na Prirodno-matematičkom fakultetu u Nišu nastavlja se seminar u organizaciji odseka “Niš Young Minds Section”. Posetioci će između ostalog prisustvovati naučno-popularnom predavanju, “Kako usporiti svetlost?” i studentskoj prezntaciji “Dva po ceni jednog: Potraga za Higsovim bozonom”. Ulaz je slobodan, a dosadašnja predavanja su pokazala da publiku sve više čine mladi koji na ovaj način ulaze u zanimljiv svet fizike.\nPredavanje “Kako usporiti svetlost?” održaće Nikola Filipović, asistent na Departmanu za fiziku PMF-a u Nišu.\n„Poznato nam je da je brzina svetlosti najveća moguća brzina kojom čestice u prirodi mogu da se kreću. Svetlost se kreće toliko brzo da u treptaju oka dospeva sa jednog kraja grada na drugi, sa jednog planinskog vrha na drugi, sa aviona koji leti na noćnom nebu ili satelita koji orbitira oko Zemlje do nas. Međutim, ukoliko svetlost posebnih karakteristika propustimo kroz takođe vrlo specifične materijale, možemo je usporiti toliko da bismo bili u stanju da je prestignemo nešto jačim sprintom! Kako je ovo moguće, kakve karakteristike moraju imati pomenuti materijali, kao i koje su sve moguće primene usporavanja svetlosti, neka su od pitanja na koja će ovo predavanje pokušati da da odgovor”, kaže Filipović.\nPored ovog predavanja program čini i studentska prezentacija Milene Simić, studentkinje treće godine osnovnih studija na Departmanu za fiziku.\n“Dva po ceni jednog: Potraga za Higsovim bozonom” o njenom iskustvu u letnjoj školi fizike elemntarnih čestica u Krakovu. Takođe biće organizovana razmena iskustava sa studentima iz Jerevana, Jermenije, putem video poziva.\nfizika Niš Young Minds Section PMF predavanja


Poznato je koliko Zoran Marjanović može da dobije robije: Zvanično pokrenuta istraga protiv muža ubijene pjevačice – Haber.ba\nPoznato je koliko Zoran Marjanović može da dobije robije: Zvanično pokrenuta istraga protiv muža ubijene pjevačice\nViši sud u Beogradu danas je odredio pritvor do 30 dana Zoranu Marjanoviću koji se sumnjiči za svirepo ubistvo supruge srbijanske pjevačice Jelene Marjanović 2. aprila 2016. godine u Borči.\nPortparol suda Bojana Stanković precizirala je za “Tanjug” da je sudija za prethodni postupak donio rješenje kojim je Marjanoviću odredio pritvor zbog postojanja osobitih okolnosti da će ometati postupak uticanjem na svjedoke…\nMarjanović je uhapšen juče nakon gotovo godinu i po dana od ubistva.\nNa teret mu se stavlja krivično djelo teško ubistvo za koje je zaprijećena kazna od 10 do 40 godina zatvora.\nKako je za “Tanjug” rekla portparolka Višeg javnog tužilaštva Tatjana Sekulić on je saslušan kasno sinoć, nakon čega je tužilaštvo donijelo naredbu o sprovođenju istrage protiv Marjanovića zbog sumnje da je izvršio krivično djelo teško ubistvo.\nMarjanović je i ranije privođen ali je nakon ispitivanja u policiji i na poligrafu puštan zbog nedostatka dokaza.\nTijelo pjevačice Jelene Marijanović pronađeno je na nasipu u Borči 3. aprila 2016. godine.\nTeme:istraga, Jelena Marjanović, robija, Zoran Marjanović


Predsednica Jahjaga prisustvovala raznim manifestacijama povodom Nezavisnosti Albanije - Novosti i Događanja - Predsednica Republike Kosovo - DR VJOSA OSMANI - SADRIU\nPredsednica Jahjaga prisustvovala raznim manifestacijama povodom Nezavisnosti Albanije\nPredsednica Republike Kosovo, gospođa Jahjaga, danas prisustvovala službenoj državnoj ceremoniji organizovane u Valoni i Tirani u čast 100 godišnjice proglašenja nezavisnosti.\nPredsednica Jahjaga, prisustvovala podizanju zastave u Valoni, gde su prisutni na ceremoniji bili i Predsednik Republike Albanije, gospodin Bujar Nishani, Premijer Republike Albanije, g.din Sali Berisha, Premijer Republike Kosovo, Hashim Thaci, Predsednik Skupštine Republike Kosovo, Jakup Krasnici te mnogo licnosti politickog i kulturnog života iz svih albanskih krajeva.\nKasnije, Predsednica Jahjaga odala poštovanje i položila venac cveca nad grobom Ismail Qemali-ja.\nRadi poštovanja palih boraca i svih onih koji su doprineli, za obeležavanje ove 100 godišnjice, Predsednica Jahjaga, je isto tako odala poštovanje i postavila venac cveca u Spomeniku „Majka Albanija“, u Tiranu.\nU okviru obeležavanja 100 godišnjice proglašenja Nezavisnosti Albanije, Predsednica Jahjaga, zajedno sa Premijerom Berisha i Premijerom Thaci, kao i sa Predsednikom Gradske Vecnice Tirane, Lulzim Basha su isekli tortu nezavisnosti postavljenu na Trgu Skenderbeg u Tiranu.\nTokom dana, Predsednica Jahjaga, je prisustvovala paradi Oružanih Snaga, koja je održana na „Trgu Skenderbeg“, u Tiranu.


Od vlasti i političke senzacije do potopa – sve kraći put | Srbija izbori 2018\n» Od vlasti i političke senzacije do potopa – sve kraći put\nAutor: Srbija izbori, 7 Mar 2018\nOd vlasti i političke senzacije do potopa – sve kraći put\nPut od političke senzacije ili “stabilne političke snage“ do političke propasti je na srpskoj sceni sve kraći – o tome svedoče i rezultati izbora u Beogradu.\nDebakl Demokratske stranke na beogradskim izborima je dodao još jedno ime na listi političkih partija u Srbiji koje su u nekom istorijskom trenutku imale i snažno uporište i važnu poziciju, da bi se nakon gubitka vlasti našle na margini političkog spektra.\nU beogradsku skupštinu su ušle tri liste koje su bile naslovljene imenom i prezimenom, dok je od “tradicionalnih partija“ preko cenzusa stigla još samo SPS.\nAko se konstatuje da su te liste bile praktično već viđene za osvajanje više od pet odsto glasova birača, onda su rezultati Demokratske stranke, SRS i LDP daleko od očekivanog.\nStranka koja je bila stožer demokratskih promena i ključni igrač u obaranju režima Slobodana Miloševića i koja je dala tri poznata gradonačelnika Beograda - Zorana Đinđića, Nenada Bogdanovića i Dragana Đilasa, ostala je na svega 2,25 odsto, odnosno nešto manje od 18.000 glasova.\nSunovrat DS je bio očigledan i na parlamentarnim izborima 2016. godine kada je koalicija na čelu sa tom partijom osvojila 227.000 glasova, odnosno pravo na 13 mandata. Dve godine ranije je osvojeno 10.000 glasova manje, ali je to bilo dovoljno za 19 poslaničkih mesta.\nPoslednji veliki rezultat DS je ostvarila pre šest godina, takođe na parlamentarnim izborima kada je dobila nešto više od 860.000 glasova, odnosno 67 mesta u Skupštini Srbije, ali je uprkos tome tada izgubila vlast.\nDve nedelje nakon tih izbora, tadašnji lider DS Boris Tadić osvojio je u drugom krugu predsedničkih izbora 47 odsto glasova i bio poražen. Od tog trenutka do danas razlika od dva odsto i 70.000 glasova se višestruko uvećala u odnosu na aktuelnu vladajuću partiju.\nPoseban problem za vrh demokrata, posle beogradskih izbora, jeste i činjenica da na izbore nisu izašli sami, već u širem bloku, koji su, između ostalih, činile i parlamentarne Nova stranka i SDS, inače dve stranke u velikoj lepezi onih koje su se odvojile od DS.\nPodsetimo, DS nije učestvovala na prethodnim predsedničkim izborima, podrška je tada pružena Saši Jankoviću, ali je saradnja okončana pošto je nekadašnji Zaštitnik građana oformio Pokret slobodnih građana. Na putu ka “dva zarez dva odsto“ demokratama nije pomoglo ni nekoliko smena na čelu stranke, kao i javno pokazana zla krv između niza lidera.\nIspod cenzusa u Beogradu je ostala i DSS, partija koja je 2000. godine dala predsednika Srbije, a potom je bila ključan faktor u dva premijerska mandata nekadašnjeg lidera stranke Vojislava Koštunice. Niz promena u strukturi organizacije se odrazio i na podršku – u Beogradu je osvojeno svega 9.500 glasova.\nPred ponorom je i Liberalno-demokratska partija, još jedan derivat DS koji je dugi niz godina predstavljao osnovnu opciju za najliberalniji i najproevropskiji sloj društva. Kroz partnerstvo sa SDS i LSV, LDP je uspela da uđe u srpski parlament, a kao samostalni takmičar u Beogradu dobila je nešto manje od 2.000 glasova.\nIako se očekivalo da Srpska radikalna stranka povratkom Vojislava Šešelja iz Haga ponovo vrati deo stare slave, do toga nije došlo, a ako je posle predsedničkih izbora, na kojima je osvojio 4,48 odsto glasova, bilo dileme o tome da li je SRS i dalje relevantna snaga na političkoj sceni Srbije – posle beogradskih izbora je sve jasno.\nSRS je dobila 19.500 glasova, što je veoma daleko od cenzusa, ali će se njen glas i dalje čuti – u Skupštini Srbije.\nPolitički fenomen, u svoje vreme, koje nije bilo tako davno, bio je i pokret Dosta je bilo. Burni odlazak Saše Radulovića iz Vlade Srbije doneo mu je značajnu podršku, koja je i valorizovana prelaskom cenzusa na prethodnim parlamentarnim izborima.\nIpak, poslednja dva izborna ciklusa, predsednički i beogradski, pokazali su pad u podršci pokretu, zbog čega ni koalicija sa pokretom Dveri nije bila dovoljna za plasman u gradski parlament.\nPotpuni debakl doživeo je Luka Maksimović, tumač lika Ljubiše Preletačevića Belog. Mladenovčanin je odustao od angažovanja “stare ekipe“, a sa novim ljudima i praktično samostalno, nije uspeo da “odbrani“ 115.000 glasova koje je dobio u Beogradu, na predsedničkim izborima – ostao je na svega 18.800 glasova.\nKroz istoriju se možemo setiti i primera Srpskog pokreta obnove, koji je devedesetih bio među glavnim opozicionim opcijama, sa veoma snažnom liderskom crtom i uporištem u nezadovoljnom narodu, međutim ta podrška nikada zapravo nije bila valorizovana, te je sada SPO samo još jedan od “satelita SNS“. Takođe, tu je i put od G17, preko URS, do nestanka.


Zamjenica predsjedavajućeg Vijeća ministara i ministrica vanjskih poslova Bosne i Hercegovine dr. Bisera Turković u Beču se sastala sa predsjedavajućim Stalnog vijeća OSCE-a Igli Hasanijem\nZamjenica predsjedavajućeg Vijeća ministara i ministrica vanjskih poslova Bosne i Hercegovine dr. Bisera Turković sastala se 24. septembra 2020. godine u Beču sa stalnim predstavnikom Republike Albanije pri međunarodnim organizacijama u Beču i predsjedavajućim Stalnog vijeća OSCE-a ambasadorom Igli Hasanijem.\nMinistrica Turković je istakla da bi dobri regionalni odnosi trebali biti temelj pozitivne i plodne saradnje na međunarodnim forumima i u organizacijama, uključujući i OSCE. Dodala je da Bosna i Hercegovina podržava albansko predsjedavanje, te podržava veće predstavljanje regije u multinacionalnim organizacijama u svijetu. Naglasila je i značaj Misije OSCE-a u Bosni i Hercegovini.\nAmbasador Hasani je kazao da predsjedavanje Stalnim vijećem OSCE-a nije samo albansko, nego je i regionalno. Naglasio je da je zadovoljan saradnjom sa svim zemljama zapadnog Balkana, te da Albanci pokušavaju stvoriti sinergiju u promovisanju regionalnih ciljeva.\nNa sastanku je istaknuto da sve zemlje zapadnog Balkana koriste OSCE za svoje benefite, te da je ova organizacija pomogla pri repatrijaciji tokom pandemije COVID-19.


Gojković i Đorđević: Zakon o rodnoj ravnopravnosti da bude primenjiv | Ministarstvo za rad, zapošljavanje, boračka i socijalna pitanja\nGojković i Đorđević: Zakon o rodnoj ravnopravnosti da bude primenjiv\nPredsednica Narodne skupštine Republike Srbije Maja Gojković i ministar za rad, zapošljavanje, boračka i socijalna pitanja Zoran Đorđević danas su na sastanku u Skupštini Srbije analizirali nacrt zakona o rodnoj ravnopravnosti, o kome se poslednjih dana spekulisalo u javnosti.\nMinistar, koji je na poziv predsednice Narodne skupštine došao na sastanak, upoznao je predsednicu Parlamenta sa tokom izrade zakona iz oblasti rodne ravnopravnosti i rekao da će zakon, koji će nakon izrade Vlada Republike Srbije uputiti Narodnoj skupštini, biti moderan i primenjiv.\nGojković i Đorđević su se saglasili da je najveći problem postojećeg nacrta zakona neprimenjivost mnogih odredaba, na šta su nadležnom ministru skrenuli pažnju Unija poslodavaca Srbije, sindikati, kao i predstavnici civilnog sektora.\nPredsednica Narodne skupštine i ministar Đorđević zaključili su da je važno da Ministarstvo obaveštava Narodnu skupštinu o svim fazama postupka predlaganja zakona, kao i da će zakon od strane Vlade Republike Srbije Parlamentu biti predložen u redovnom postupku i da će narodni poslanici imati dovoljno vremena, kao i javnost da se upoznaju sa odredbama ovog važnog zakona i da sarađuju na eventualnom poboljšanju zakonskih rešenja putem podnošenja amandmana.\nGojković i Đorđević su se složili da je neophodno da zakon koji je izuzetno važan za ravnopravnost žena i muškaraca u Srbiji bude donet uz sveobuhvatan društveni konsenzus i pre svega da bude primenjiv u praksi, a ne samo da ostane „mrtvo slovo na papiru“.


Izvor: RTS, 14.Jul.2020, 11:29\nItalijanski košarkaški stručnjak Andrea Trinkijeri ove sednice biće zvanično predstavljen kao novi trener minhenskog Bajerna. Doskorašnji strateg Partizana dogovorio je saradnju sa nemačkim klubom i samo se čeka zvanična promocija.\nBiće to povratak Italijana u nemačku košarku, pošto je od 2014. do 2018. godine vodio Bamberg, sa kojim je osvojio tri šampionske titule, >> Pročitaj celu vest na sajtu RTS << prenosi portal Sportando.\nTrinkijeri će tako obnoviti saradnju sa Danielem Baezijem, koji je bio sportski direktor u redovima Bamberga kada je Andrea tamo bio trener.\nItalijanski stručnjak je 20 meseci proveo na klupi crno-belih i za to vreme osvojio dva Kupa Radivoja Koraća i jedan ABA Superkup.


Ragbi savez Srbije uputio javni poziv za osnivanje ragbi klubova – LIPE.rs\nRagbi savez Srbije uputio javni poziv za osnivanje ragbi klubova\nBEOGRAD, 12. decembar 2020 – Ragbi savez Srbije pozvao je sve zainteresovane da u svojim lokalnim sredinama osnuju ragbi klubove, kako se u ove nedelje objavljenom pozivu navodi, u cilju širenja ragbi familije po Srbiji i otvaranja novih ragbi centara.\nPrednost imaju lokalne sredine van Beograda, jer je namera razvijanje novih regija po celoj Srbiji, a samim tim i uspešno širenje i razvijanje ragbi sporta. Posebna pažnja posvećena je mlađim kategorijama, Savez je kreirao takmičenja kako bi svi početnici mogli da igraju utakmice sa protivnicima sličnog nivoa i iskustva. Upravo zato su i formirane razvojne lige u konkurenciji U16 kadeta i U14 pionira, da u njima mladi ragbisti stasavaju dok ne dođu do nivoa kada se mogu takmičiti sa iskusnijim timovima. Pažnja će biti usmerena i ka ženskom ragbiju, gde će se kroz Žensku razvojnulLigu formirati timovi za takmičenja u budućem periodu.\nInače, na teritoriji Srbije je trenutno aktivno i u takmičenju učestvuje 13 ragbi klubova u 8 gradova, odnosno lokalnih sredina; Beograd, Novi Sad, Pančevo, Starčevo, Kruševac, Loznica, Petrovac na Mlavi i Vršac . U okviru Strateškog plana razvoja ragbi sporta Ragbi savez Srbije je predvideo osnivanje novih ragbi klubova u svim lokalnim sredinama u kojima postoji interesovanje za formiranje novih klubova, a sve kontakt informacije mogu se dobiti preko ovog linka.\nFoto: Ragbi savez Srbije, Vanja Bejin\nThe post Ragbi savez Srbije uputio javni poziv za osnivanje ragbi klubova appeared first on podunavlje.info.\nPrevious Novi red vožnje u železničkom saobraćaju – više polazaka iz Smedereva\nNext Humanitarna akcija sakupljanja paketića za decu iz najugroženijih porodica


Evropska promocija evropskog Novog Pazara\nNaslovnica Sjeverni Sandžak Novi Pazar Evropska promocija evropskog Novog Pazara\nNovi Pazar – Novi Pazar je, potpisom gradonačelnika dr Meha Mahmutovića, u austrijskom gradu Grafenegu, septembra prošle godine, postao član Instituta regiona Evrope. Ova organizacija izdaje mjesečni bilten u kome promoviše svoje aktivnosti, partnerske gradove i opštine.\nTekst o Novom Pazaru, objavljen u decembarskom izdanju 2012. potvrda je da grad, primenom evropskih vrednosti i politike saradnje, stvara imidž prosperitetne zajednice, čiji su potencijali vredni pažnje domaće i inostrane javnosti. Tekst objavljujemo u cjelini.\nNOVOPAZARSKI REGION NA JUGOZAPADU SRBIJE (iz mesečnog magazina IRE, br. 27, dec.2012.)\nNovi Pazar je opština koja ukupno broji oko 125000 stanovnika, uključujući Grad Novi Pazar i 100 naselja.\nNovi Pazar je jedna od etnički najmešovitijih opština u Srbiji čiju strukturu čini oko 20% stanovnika srpske nacionalnosti, skoro 76% Bošnjaka i oko 4% ostalih.\nNovi Pazar je najmladji grad u Srbiji, sa prosečnom starošću svojih stanovnika od 35 godina, od kojih preko 60% čini stanovništvo ispod 40 godina starosti.\nNovi Pazar je dobro poznat po svojim kapacitetima u oblasti tekstilne industrije i industrije obuće koje upošljavaju preko 40% ukupne radne snage. Proizvodjači tekstila su organizovani u veoma uspješni klaster – asocijaciju „Asstex“, koja uživa podršku agencije za regionalni plasirajući svoje proizvode u celom regionu, ali i Moskvi i drugim ruskim gradovima. S druge strane, veoma značajne potencijale novopazarske opštine čine poljoprivreda i drvo-preradjivačka industrija i proizvodnja nameštaja, prehrambena industrija, a posebno transport (sa preko 3000 kamiona).\nNovi Pazar poseduje jedinstven turistički potencijal sa etnički mješovitim stanovništvom, u čijoj neposrednoj blizini se nalaze različiti istorijski spomenici, banje, ali i planinsko okruženje.\nOpština je takođe bogata šumama i rekama sa izvanrednim potencijalima u ribolovu i lovu divljači. Takodje poseduje velike poljoprivredne potencijale sa plodnom i obradivom zemljom i povoljnom klimom, s obzirom na veliki broj sunčanih dana u toku goidne. Grad nudi izvanredne podsticajne mere stranim investitorima u smislu oslobadjanja od komunalnih taksi i posjeduje veliki broj građevinskih parcela u industrijske ili druge svrhe, za izdavanje pod zakup i dr.\nIlir 15. Januara 2013. At 14:05\nNovi Pazar je grad u kome možete vidjeti samo table na kojima su označene svi Srpski historijski spomenici. Turista koi dolazi imaće dojam da tu Bošnjaka nema.Na svoje iznenađenje ugledaće u samom gradu han ,čaršiju,džamije itd.Nemogu Bošnjaci za ovo kriviti nikoga osim vlast koja se boji da pokaže Evropi da u Novom Pazaru ževe i Bošnjaci kao većinski narod sa svojom kulturom i tradicijom.Čega se to stide vlastodržci Novog Pazara pa i ostalih Sandžačkih gradova ?


Džejkobson: Rano za povlačenje Jahjage\n“Još je rano za povlačenje Atifete Jahjage, pošto nisu ispunjeni uslovi iz sporazuma trojice političkih lidera na osnovu koga je ona izabrana za predsednicu Kosova”, izjavila je američka ambasadorka u Prištini Trejsi Džejkobson.\nTrejsi Džejkobson (Foto KIM)\nU interviju za dnevnik "Kosova sot", Džejkobson je kazala da je, prema sporazumu lidera DPK, DSK i ANK, povlačenje Jahjage predviđeno nakon okončanja ustavne i izborne reforme.\n"Ako želimo da govorimo o postignutom političkom sporazumu, kako ja to razumem, bila je ideja da se predsednica povuče nakon što bude završena izborna i ustavna reforma, koja omogućava neposredan izbor predsednika", kazala je ambasadorka SAD.\nLider DSK, Isa Mustafa već duže vremena traži da, pre okončanja ustavne i izborne reforme, Jahjaga podnese ostavku pošto, kako je rekao, nema poverenja u predsednicu i premijera da će se pridržavati sporazuma.\nTakav zahtev je u suprotnosti sa prethodno postignutim sporazumom.\nNa ovu izjavu Mustafe reagovao je portparol predsednice Arber Vlahiu, koji je izjavio da predsednica ne shvata ozbiljno taj zahtev.\nOn je odbacio ocenu da ambasadorka Džejkobson nastavlja da, kao i njen predhodnik Kristofer Del, izigrava "anđela čuvara" predsednice Jahjaga.


Fabrici: Srbija ostvarila napredak u pogledu borbe priotiv diskriminacije LGBTIQ osoba - Društvo - Dnevni list Danas\nPočetna » Društvo » Fabrici: Srbija ostvarila napredak u pogledu borbe priotiv diskriminacije LGBTIQ osoba\nFabrici je na tribini povodom Međunarodnog dana borbe protiv homofobije, transfobije i bifobije (IDAHOT) u Centru za kulturnu dekontaminaciju (CZKD) rekao da je cilj EU obezbeđivanje prava svih pojedinaca da vole onoga koji je drugačiji i naglasio da će se EU angažovati u dijalogu i podršci organizacijama civilnog društva koje brane ljudska prava i poštovanje različitosti.\nFabrici je rekao da EU pokušava da zasnuje politiku na osnovu podataka, a da podaci iz anketa iz 2019. godine kažu da je 43 odsto LGBTIQ osoba u Srbiji i dalje suočeno sa diskriminacijom, dok je kod trans osoba taj procenat i do 60 odsto.\nOn je rekao da će Evropska komisija insistirati na tome da u Srbiji postoji politički dijalog sa pripadnicima LGBTIQ populacije i da će o tome biti reči i u izveštaju o napretku Srbije.\nFabrici je ukazao da diskriminacija na osnovu roda postoji u Srbiji i dodao da je u pitanju „vrlo osetljiva grupa“, prema kojoj je „odnos negativan“, i da su pripadnici LGBTIQ izloženi netoleranciji, „pa čak i nasilju“.\nOn je rekao da je dobro što je nedavni događaj napada na jednog pripadnika LGBTIQ populacije brzo procesuiran, ali se upitao koliko takvih slučajeva nikada nije ni prijavljeno i ocenio da „ne postoji odgovarajuća reakcija nadležnih organa“.\nPoverenica za zaštitu ravnopravnosti Brankica Janković naglasila je da nove generacije treba učiti „da smo svi jednaki, ali i posebni“ i „da nam te različitosti pružaju mogućnost da se razvijamo kao društvo“.\nOna je rekla da „moramo učiniti sve“ da se pripadnici LGBTIQ populacije osećaju „istinski ravnopravno i prihvaćeno“.\nZamenica Zaštitnika građana Jelena Stojanović podsetila je na inicijitive i predloge koje je ombudsman uputio državnim organima u cilju zaštite prava LGBTIQ osoba.\nOna je nevela da se LGBTIQ osobe susreću sa pretnjama i napadima i naglasila da im ombudsman pruža podršku.\nStojanović je ocenila kako „stanje na terenu pokazuje da je „ozbiljan put pred nama da se LGBTIQ osobama omogući da normalno žive“ u svojoj sredini i društvu.\nDiskriminacijaLGBTIQ osobeSem Fabrici


"DEBLOKADA PROJEKATA JE ZNAČAJNA" Nešić o normalizaciji odnosa Beograda i Prištine - Srpskainfo\nSporazum o normalizaciji ekonomskih odnosa između Beograda i Prištine odličan je iskorak u stabilizaciji regiona, ocijenio je predsjednik Demokratskog narodnog saveza Nenad Nešić.\nKako ističe, jako je značajno da su u doba opšte ekonomske krize deblokirani veliki infrastrukturni projekti koje je do sada stopirala Priština.\n– Sporazum ima tri aspekta: ekonomski, bezbjednosni i kulturno-istorijski. Deblokada velikih infrastrukturnih projekata jako je značajna i sa stanovišta sanacije ekonomskih posljedica pandemije korona virusa. Moram priznati, mene, kao Srbina i vjernika, posebno raduje dio koji se odnosi na zaštitu SPC i vraćanje njene imovine. Ujedno me sramota što živim u državi u kojoj ne postoji ni minimum volje da se SPC vrati njena imovina u Sarajevu – ističe Nešić.\nPredsjednik Srbije Aleksandar Vučić je, kaže on, uradio “sjajan posao jer ne samo da nema govora o priznanju tzv. Kosova, nego je stavljen jednogodišnji moratorijum na zahtjeve za članstvo u međunarodnim organizacijama”.\n– Slobodno možemo reći da je protekla sedmica istorijska za cijeli region. Osim ovog sporazuma, u Crnoj Gori je došlo do demokratskih promjena kojima će biti riješeno pitanje otimačine imovine SPC i vraćena unutrašnja stabilnost državi – smatra lider DNS-a.\nPo njegovim riječima, vrijeme je da i u BiH shvate da ne treba da ostanemo ”crne ovce u regionu”, i da se “svi okrenemo rješavanju ekonomskih problema i izgradnji dobrih odnosa u regionu”.\nPolitika Beograd PrištinaDNSNenad Nešićodnosi Beograda i Prištine


You are at:Home»Vijesti»IGK POZVAO DA SE 9. JANUAR OBILJEŽI KAO DAN POČETKA AGRESIJE NA BIH\nInstitut za istraživanje genocida Kanada (IGK) je, imajući u vidu da se obilježavanje devetog januara u entitetu Republika Srpska kontinuirano nastavlja, pozvao sve organizacije i zajednice u BiH i dijaspori da taj datum obilježe kao početak agresije i genocida u BiH.\nMasovnim obilježavanjem devetog januara kao dana početka agresije i genocida u BiH pošaljimo jasnu poruku antibosanskoj koaliciji da znamo šta su historijske i pravne činjenice o tom sramnom datumu. Zatražimo od probosanske koalicije i posebno od međunarodne zajednice konkretnu akciju kažnjavanja svih onih koji obilježavanjem ovog datuma kao dana entiteta Republika Srpska direktno rade ne samo protiv države BiH, već i protiv mira i bezbjednosti u svijetu, protiv Evropske nije, NATO, Ujedinjenih nacija – navode iz IGK u saopćenju.\nDodaju da je obilježavanje devetog januara kao dana entiteta RS rezultat “protudržavnog i protuzakonitog i anticivilizacijskog djelovanja velikonacionalističke srpske političke opcije”.\nIGK podsjeća da je presudama najviših svjetskih sudova i u brojnim relevantnim naučnim radovima dokazano i utvrđeno da se deveti januar može vezivati samo za zločinačke aktivnosti i to za agresiju na Republiku Bosnu i Hercegovinu, pokušaj stvaranja velike Srbije, genocid, ratne zločine i zločine protiv čovječnosti.\nTo je jedan od, kako ističu u IGK-u, najcrnjih datuma u bosanskohercegovačkoj i evropskoj historiji.\nMi deveti januar shvatamo kao početak otvorenog nepriznavanje državne vlasti Bosne i Hercegovine. Entitet RS nije rezultat srpske želje za slobodom već velikosrpskog projekta na čijem čelu je bio optuženi ratni zločinac Slobodan Milošević. Ustavni sud BiH je donio odluku kojom je Zakon o praznicima RS proglašen neustavnim. Nepoštivanje Ustavnog suda BiH je direktni atak na državu BiH, ali i na EU, UN i međunarodni poredak, te mir i bezbjednost u svijetu – saopćeno je iz IGK.


Kovid propusnice za starije od 16 godina? - Sandžak Haber - Sandžačke Internet Novine\nNaslovna Featured Istaknuto Kovid propusnice za starije od 16 godina?\nProfesor Vladislav Vukomanović, direktor Instituta za majku i dete kaže da predlog za kovid propusnice podrazumeva da one budu neophodne starijima od 16 godina.\nZamenik direktora Instituta za majku i dete “Dr Vukan Čupić” profesor Vladislav Vukomanović kaže za RTS da je u toj ustanovi trenutno na lečenju sedam osoba i da nisu u teškom stanju.\n“Nema nekih jasnih pokazatelja, prema američkoj agenciji za kontrolu bolesti i britanskoj agenciji, da ovaj talas donosi veći broj obolelih kojima je potrebna pomoć u pedijatrijskim intenzivnim negama ili da značajno povećava broj prijema u bolnice”, rekao je Vukomanović.\nMeđutim, dodaje, kliničke slike koje zahtevaju hospitalizaciju u smislu opservacije i izolacije svakako u ovom talasu eksponencijalno rastu. Ističe da sada imaju sedam pacijenata u kovid delu Instituta za majku i dete.\n“Na sreću, nisu teški bolesnici i uglavnom su sa komorbiditetima, nekoliko hematoonkoloških bolesnika, bolesnik sa cerebralnom paralizom”, dodao je doktor.\nNavodi da su imali i nekoliko dece sa upalom pluća izazvanom koronavirusom koji su zahtevali lečenje slično kao kod odraslih bolesnika. Sada je i sezona respiratornih infekcija, a na pitanje šta bi trebali da budu znaci za uzbunu roditeljima, doktor kaže da se nije mnogo šta promenilo u odnosu na prethodne talase.\n“Uglavnom su deca asimptomska ili sa veoma blagim simptomima. Međutim, može se javiti simptomatologija koja je slična drugim virusima, prehladi, čak alergiji ili gripu. Treba misliti na sezonu gripa koja se polako približava”, rekao je Vukomanović.\nU populaciji od 12 do 18 godina imamo tek oko 5.000 vakcinisanih, a doktor Vukomanović koji je u Nacionalnom komitetu za vakcinaciju kaže da smatraju da vakcinisanje dece tog uzrasta će smanjiti prenošenje ovog virusa. Kada je reč o kovid propusnicama, kaže da će predlog biti prosleđen i da on podrazumeva da one budu uvedene za sve starije od 16 godina.\n“Mislim da će one uskoro biti uvedene, a sve u cilju manjeg prenošenja zaraze sa osobe na osobu”, zaključio je doktor.\nPrethodni tekstSaida Bukvić u finalu Svetskog kupa u Budimpešti\nSledeći tekstU Srbiji još 35 osoba umrlo od korone, 6.745 novozaraženih


Liga Evrope: Milan pobedio Rio Ave u penal seriji za nezaborav (9:8)! (VIDEO) – Sport\nFudbaleri Milana eliminisali su portugalski Rio Ave i plasirali se u grupnu fazu Lige Evrope. „Rosoneri“ su uspeli da uz dosta sreće slave naon penal lutrije sa 9:8.\nU regularnom delu bilo je 1:1, dok je golom Čahanoglua u 122. minutu postavljeno konačnih 2:2 nakon čega se pristupilo izvođenju penala!\nTada je usledilo pravo ludilo, nešto slično kao na prošlogodišnjoj utakmici između Kopenhagena i Crvene zvezde. Igrači Rio Avea imali su tri meč lopte, odnosno tri puta su šutirali penal koji bi im obezbedio plasman u Ligu Evrope, međutim u sva tri pokušaja su promašili.\nNa kraju, ključni penal je promašio Aderlan i Milan je uspeo da se plasira u grupnu fazu Lige Evrope.\nFudbal, VestiFC Milan, FC Rio Ave\nArsenal nakon penala eliminisao Liverpul iz Liga kupa, Grujić svih 120 minuta na terenu!


Izvor: Radio Televizija Vojvodine, 01.Dec.2020, 12:55\nPredsednik Aleksandar Vučić svečano je danas uručio odlikovanja pripadnicima Ministarstva odbrane i Vojske Srbije za angažovanje na sprovođenju mera za sprečavanje širenja zarazne bolesti kovid-19 i pomoći civilnom stanovništvu, a koja su im dodeljena povodom Dana primirja u Prvom svetskom ratu, kao i povodom 21. godišnjice bitke na Košarama.\nPredsednik Vučić je Orden Belog orla sa mačevima drugog stepena uručio potpukovniku Dragutinu Dimčevskom, povodom >> Pročitaj celu vest na sajtu Radio Televizija Vojvodine << godišnjice bitke na Košarama.\nZa zasluge u borbi protiv virusa korona, Ordenom belog orla sa mačevima trećeg stepena odlikovan je zamenik komandanta Komande za obuku brigadni general Jelesije Radivojević, kao i komandant privremenih kovid bolnica Beogradski sajam i Beogradska Arena pukovnik Radivoje Anđelković.\nVučić je kazao da se radi o važnim i vrednim odlikovanjima, ne u materijalnom, već ljudskom smislu, koje govore o tome koliko su svojim radom i delima zadužili otadžbinu Srbiju.\n"Mi ne dajemo mnogo odlikovanja, ali u teškim vremenima se uvek pokažu oni koji su najvredniji i koji zaslužuju da od države dobiju zahvalnost", naglasio je on.\n"Vaša deca i svi oko vas mogu da se ugledaju na vaša dela. Želim vam da imamo nešto lakša vremena, da morate nešto manje truda I hrabrosti da ulažete. Ali sam siguran da ćete znati na najbolji način da odgovorite na sve odgovornosti i izazove", kazao je on.\nDodeli odlikovanja prisustvovali su ministar odbrane Nebojša Stefanović i načelnik Generalštaba Vojske Srbije Milan Mojsilović.\nBlic: Vučić uručio odlikovanja za borbu protiv korona virusa, ali i povodom godišnjice bitke na Košarama\nVučić uručio odlikovanja pripadnicima Vojske Srbije\nIzvor: Beta Video, 01.Dec.2020\nBEOGRAD - Predsednik Republike Srbije Aleksandar Vučić svečano je uručio odlikovanja pripadnicima Vojske Srbije koji su se istakli tokom borbe na suzbijanju zarazne bolesti Kovid-19, koji su odlikovani povodom Dana primirja u Velikom ratu. Uručeno je i odlikovanje povodom 21. godišnjice Bitke na...


Sajam zanimanja zvanicna najava - WMTA\nWMTA > Aktuelnosti > Uncategorized > Sajam zanimanja zvanicna najava\nSajam zanimanja zvanicna najava\n16/04/2013 mainadmin Uncategorized\nNa Sajmu zanimanja u Banjaluci saznajte koje to profesije imaju velike šanse za zapošljavanje i kako se za njih obučiti!\nOd izbora budućeg zanimanja zavisi vaše zapošljavanje!\nU Bosni i Hercegovini i pored velike nezaposlenosti postoje zanimanja sa kojima je zapošljavanje gotovo osigurano. Prilikom izbora srednje škole ili fakulteta treba voditi računa o tome kakve su nam šanse za posao nakon sticanja diplome odnosno koja su to zanimanja tražena na tržištu rada. Sama diploma, međutim, ne znači mnogo, ukoliko nismo stekli ona znanja i vještine potrebne za obavljanje posla koje poslodavac od nas traži i za koje smo se obrazovali. Zato je kvalitet programa obrazovanja od presudne važnosti za naše buduće zapošljavanje i na njega također treba obratiti pažnju. Pored srednjih stručnih škola koje danas obučavaju mlade za širok spektar zanimanja, postoje programi obuke i institucije koji nas obučavaju za obavljanje određenih poslova osim formalnog školovanja. Takvi su programi usklađeni sa potrebama poslodavaca, savremenim tržištem rada te omogućuju da nakon završetka programa možemo odmah dobiti zaposlenje. Karakteristika ovakvih programa obrazovanja jeste da oni mogu brzo odgovoriti na promjene na tržištu i razvoju tehnologije.\nBiti, naprimjer, kuhar danas znači da moramo poznavati savremenu opremu, kulinarske metode i tehnike te ispuniti očekivanja sve zahtjevnijih gostiju. Međutim, kuhar danas može i zarađivati više nego prije, a karijera u kulinarstvu može biti veoma izazovna. Šta znači biti kuhar, na Sajmu zanimanja u Banjaluci, prezentirat će Centar za obuku u kulinarstvu i ugostiteljstvu koji je pokrenula firma ToFi iz Sarajeva. Centar uz podršku programa Prilika Plus obučavaće buduće kuhare, slastičare, recepcionere, konobare, voditelje restorana, i hotelijerske menadžere. Centar će na sajmu predstaviti najmoderniju kulinarsku opremu koju će koristiti u edukaciji a posjetioci će na licu mjesta vidjeti kuhare u akciji.\nNa sajmu možete upoznati i jedno od zanimanja koje se pojavilo sa razvojem novih tehnologija – zanimanje CNC operater, odnosno rukovalac CNC mašinama, koje čine neizostavan dio savremenih proizvodnih pogona u drvnom i metalnom sektoru. Za ovo izuzetno traženo zanimanje možete se obučiti u Centru za stručno obrazovanje odraslih – WMTA Srbac koji je pokrenula firma INTERFOB Consulting sa partnerima, koji će se također predstaviti na sajmu.\nOvaj Centar predstavit će ukupno devet atraktivnih zanimanja u drvnom i metalnom sektoru među kojima izdvajamo:\nCNC operater u drvnom sektoru,\nCNC operater u metalnom sektoru,\ntehničar za projektovanje namještaja,\nSajam organizira Omladinski komunikativni centar Banjaluka uz podršku svicarske organizacije SOLIDAR.


Poziv za uvođenje u vojnu evidenciju: Ovo treba da urade mladići rođeni 2002. godine · gradski.online\nPoziv za uvođenje u vojnu evidenciju: Ovo treba da urade mladići rođeni 2002. godine\nBEOGRAD/KIKINDA- Ministarstvo odbrane saopštilo je danas da je poziv za uvođenje u vojnu evidenciju osoba koje ove godine postaju punoletne, upućen mladićima rođenim 2002. godine, ali i nešto starijima koji nisu uvedeni u vojnu evidenciju.\nIz resornog ministarstva podvlače da uvođenje u vojnu evidenciju ne znači pozivanje na služenje vojnog roka, već predstavlja obavezu definisanu Zakonom o vojnoj, radnoj i materijalnoj obavezi, ukazalo je Ministarstvo. Ta zakonska obaveza treba da se reguliše javljanjem u nadležni centar Ministarstva odbrane za lokalnu samoupravu.\nMladići koji podležu ovoj ovij obavezi na uvid treba da ponesu ličnu kartu. Ukoliko je ne poseduje, onda treba da prilože neku drugu javnu ispravu iz koje se može utvrditi identitet. Uvođenje u vojnu evidenciju moguće je obaviti svakog radnog dana od 9 do 15 časova.\nOpšti poziv za uvođenje u vojnu evidenciju traje do 28. februara, posle čega će biti upućivani pojedinačni pozivi svima koji se nisu odazvali.\nMladići koji borave u inostranstvu svoje pravo i zakonsku obavezu ispunjavaju u nadležnom diplomatsko-konzularnom predstavništvu Srbije u zemlji boravka. Potrebno je da na uvid ponesu važeću putnu ispravu.\n(foto, Vojska Srbije i GRADSKI)\nPrethodno“Kikindski bebi klub” obradovao 120 roditelja: Tate obično nisu pričljive, ovoga puta nije bilo tako\nSledećeŽudi da čuje toliko željenu reč “mama”: Šaljite 456 na 3030, za 24 sata stiglo 1.000 poruka


Napadi na džihadiste u Iraku i Siriji\nFabrika pogođena u vazdušnim napadima međunarodnih snaga na položaje militanata Islamske države u Siriji, septembar 2014.\nDžihadisti Islamske države došli su do samog ruba Aina al-Araba, koji je poznatiji kao Kobane, gde su u toku oštre borbe sa kurdskom vojskom – pešmergama. U slučaju pada ovog grada, džihadisti bi preuzeli kontrolu nad čitavim severom Sirije, duž granice sa Turskom, a u samom centru grada raščišćavaju se ruševine nakon što su u toj zoni prvi put pale rakete militanata.\nBorbe su izazvale masovni egzodus stanovništva - najmanje 160.000 osoba prešlo je granicu da bi se sklonilo u Turskoj.\nIstovremeno Turska raspoređuje tenkove i oklopne transportere da bi ojačala granicu prema Siriji, a vlada razmatra mogućnost da uputi u parlament zahtev da odobri vojnu akciju protiv pripadnika Islamske države.\nKurdske snage napale su džihadiste u Rabiji, gradu na sirijskoj granici -\ntako da se borbe vode u centru grada, prenela je agencija AFP, dok pešmerga vojska, potpomognuta avionima i artiljerijom, vodi borbe I u blizini grad Zumara.\nS druge strane, uz pomoć francuskih i britanskih aviona, iračka avijacija izvela je napade na položaje džihadista u severnom Iraku.\nIstovremeno svetska javnost je šokirana najnovijim snimkom zatočenika ekstremista, britanskog fotoreportera, koji je radio za "Sandej tajms"\n“Ja sam Džon Kentli, britnski državljanin napušten od svoje Vlade, inače dugogodišnji zatvorenik Islamske države.”\nU snimku koji traje pet minuta Kentli se otvoreno obraća predsedniku SAD Baraku Obami komentarišući njegovu izjavu od 10. septembra u kojoj je on objavio da kreće u sukob sa Islamskom državom.\n“Sve je to bilo razočaravajući predvidljivo. Amerika je dobra, Islamska država – loša, i ona će biti poražena upotrebnom avijacije i svakakvih pešadijskih snaga. Što se nje tiče, Islamska država jedva čeka da se sretne sa Obaminom vojskom koju pokušavaju da sastave.”\nOčigledno pod prisilom, Kentli je govorio i o pobunjeničkoj vojsci Sirije, opisujući je kao nedisciplinovanu, koruptivnu i slabo učinkovitu borbenu snagu, zaključujući kako je beskorisno da Zapad naoružava takve borce.\nDok se borbe na severu Sirije i Iraka rasplamsavaju, eksperti u sedištu Organizacije Ujedinjenih nacija za obrazovanje, nauku i kulturu u Parizu upozoravaju da borci iz Islamske države uništavaju kulturnu baštinu i arheološke lokalitete u Iraku.\nGrupa pljačka svetišta i crkve u Mosulu, Tikritu i drugim područjima Iraka i prodaje vredne objekte na crnom tržištu u inostranstvu, saopštio je UNESCO, a prenosi AFP.\nDirektorica UNESCO-a Irina Bokova opisala je to što rade borci ISIL-a kao – zatiranje kulture.


Ekspres: Strategija za sever Kosova i dalje na papiru | Autonomija\nEkspres: Strategija za sever Kosova i dalje na papiru\nStrategija za integrisanje severa Kosova koju su pre nekoliko meseci pompezno proklamovali kosovska vlada i Međuna…\nStrategija za integrisanje severa Kosova koju su pre nekoliko meseci pompezno proklamovali kosovska vlada i Međunarodna civilna kancelarija, i dalje je samo plan na papiru, ocenjuje danas prištinski dnevnik Ekspres.\nDnevnik piše o nezadovoljstvu vlade Kosova angažovanjem Međunarodne civilne kancelarije (MCK), ali i Euleksa za sprovođenje strategije.\nKoordinator vlade Kosova za sprovođenje strategije Ilber Hisa je rekao „da MCK i Euleks samo delimično sarađuju sa kosovskim institucijama za sprovođenje strategije“.\n„Problem predstavlja nedostatak spremnosti i vizije da se ide napred. Postoje i dileme da li treba da se nešto preduzme pre mišljenja Međunarodnog suda pravde“, rekao je Hisa.\nI portparol vlade Memlji Krasnići je kritikovao MCK zbog nedostatka „dinamike za sprovođenje strategije“.\n„Ovo je zajednički dokumenat, vlade Kosova i međunarodnih faktora, i mi očekujemo da oni ispune obaveze koje imaju mandatom na Kosovu“, rekao je Krasnići.\nSa druge strane, MCK i Euleks se ne slažu sa ocenama institucija Kosova.\n„Sprovođenje elemenata sveobuhvatnog pristupa za sever Kosova se već događa. Na primer, zna se da je imenovana pripremna ekipa za opštinu severne Mitrovice. I drugi slični primeri su pokazatelj da na severu ima napretka“, rekao je portarol MCK Endi Mekgafi i podsetio da „je situacija na severu komplikovana već više od 10 godina“.\nU Euleksu kažu da su „ciljevi EU i Euleksa za sever Kosova isti kao i za čitavo Kosovo: promovisanje dobre vladavine, socio-ekonomski razvoj, vladavina zakona…“.\n„Evropska unija traži pragmatične načine da se ide napred u ovim oblastima“, rekao je portparol Euleksa Bljerim Krasnići i podsetio da je kao deo ovih angažovanja EU na severu Kosova otvorila „Kuću Evropske unije“.


Svečano otvaranje EU tvining projekta Izrada Šengen akcionog plana\nSvečano otvaranje EU tvining projekta „Izrada Šengen akcionog plana“\n„Pristupanje šengenskom području predstavlja jedan od najvećih izazova, a samim tim i jedan od najznačajnijih strateških ciljeva Ministarstva unutrašnjih poslova Republike Srbije u budućem periodu, jer postati deo šengenskog područja predstavlja poslednji korak u potpunoj integraciji u zajednicu evropskih zemalja“, rekla je Hrkalović. Кako je Hrkalović objasnila, za građane Republike Srbije pristupanje šengenskom području ne znači samo lakši prelazak državne granice, već i slobodan protok kapitala, robe i usluga i preduslov za zajedničko evropsko tržište. „Republika Srbija, kao kandidat za članstvo u Evropskoj uniji opredeljena je za proces evropskih integracija i aktivno radi na jačanju institucija i time istovremeno doprinosi učvršćivanju vladavine prava i sigurnosti svih građana“, poručila je Dijana Hrkalović. Ona je kolegama iz Uprave granične policije poželela uspešnu realizaciju projekta, a kolegama iz Litvanije i Mađarske se zahvalila na spremnosti da budu partneri na, kako je rekla, nimalo lakom putu.\nŠef Sektora za saradnju Delegacije Evropske unije u Republici Srbiji Ingve Engstrom rekao je da će ovaj tvining projekat doprineti uspostavljanju mreže eksperata između Srbije i drugih zemalja Evropske unije i da će omogućiti razmenu iskustava i prakse. „Čestitam svima koji su uključeni u ovajprojekat na njihovoj posvećenosti. Želim im uspeh u ovom zajedničkom poduhvatu i nadam se da ćemo svi biti ponosni na njegove rezultate“, poručio je Engstrom.\nAmbasadorka Litvanije u Srbiji Rasa Кairiene je istakla zadovoljstvo zbog saradnje na projektu i smatra da će to produbiti međusobnu saradnju, partnerstvo i poverenje dveju zemalja. „Na osnovu našeg iskustva, mogu reći da ovakvi projekti imaju veliku vrednost za zemlje koje se pripremaju za članstvo u Evropskoj uniji. Želim vam uspeh i nadam se da će iskustva Litvanije biti od velike koristi za vaš napredak“, poručila je ambasadorka Кairiene.\nAmbasador Mađarske u Srbiji Atila Pinter istakao je da postoji dobra saradnja naših zemalja u svim oblastima, uključujući i saradnju ministarstava unutrašnjih poslova. On je podsetio na otvaranje tri nova granična prelaza u poslednjih nekoliko godina na našoj zajedničkoj granici što omogućava još bolju saradnju. Ambasador Pinter je rekao da Mađarska želi da vidi Srbiju što pre kao člana Evropske unije i da će ovaj projekat tome doprineti.\nOpšti cilj projekta vrednog 1,5 miliona evra koji finansira Evropska unija je da pomogne institucijama Republike Srbije, posebno Ministarstvu unutrašnjih poslova, u pripremi za pristupanje Evropskoj uniji kroz podršku da se ispune kriterijumi iz Poglavlja 24. Poseban cilj je da pomogne Vladi Republike Srbije da ispuni pravne, tehničke, administrativne i institucionalne kriterijume Šengenskog sporazuma.


ŠAMAC, Predsjednik Narodne skupštine Republike Srpske Igor Radojičić izjavio je danas tokom posjete opštini Šamac da će Republika Srpska putem Razvojnog programa nastaviti da pomaže ovu lokalnu zajednicu i da su izgradnja kružnog toka i projekat vodosnabdijevanja prioriteti koje bi trebalo što prije realizovati.\n“Ono što je potrebno uraditi jeste kružni tok kao jedna od krupnijih stvari sa kojom bi Putevi RS trebali da uđu u proces javnih nabavki i nadam se da će ići u toku ove godine. Takođe, opština Šamac je dio projekta regionalnih vodovoda za koje su obezbijeđena strana kreditna sredstva”, rekao je Radojičić.\nOn je podsjetio da su opštini Šamac iz Razvojnog programa već obezbijeđena sredstva za realizaciju tri projekta – Dom u Obudovcu, lokalni putevi i fiskulturna dvorana.\nPredsjednik Narodne skupštine Srpske je sa načelnikom Savom Minićem i predsjednikom Skupštine opštine Predragom Marinkovićem obišao preduzeće „Bader“ kao dobar primjer stranih investicija na ovom području, koje ima namjeru da proširuje proizvodnju i poveća broj zaposlenih.\nRadojičić je i informisao rukovodstvo opštine Šamac da je od 1. juna u primjeni novi Zakon o socijalnoj zaštiti koji je povećao davanja za socijalnu zaštitu sa dosadašnjih 40 KM i do 200 KM, zavisno od kategorije, što predstavlja veliki izdatak za Budžet RS u iznosu od 16 miliona KM, u čemu participiraju i opštine.\nNa sastanku je razgovarano i o problemu koncesija i zakupu poljoprivrednog zemljišta, te korištenju šljunka.\n“Zakon o koncesijama je pripremljen i dostavljen u skupštinsku proceduru, njime se mijenja koncept koji se odnosi na poljoprivredno zemljište i po tom novom konceptu bi se išlo u zakup, a ne u koncesiju, ali zbog nesaglasnosti između korisnika hidro i termo potencijala taj zakon je ponovo povučen”, naveo je Radojičić.\nOn je rekao da će se saradnja sa uspješnim lokalnim zajednicama nakon lokalnih izbora nastaviti, te da se dosta već uradilo iako zbog ekonomske krize to nije bilo lako.\nNačelnik opštine Šamac Savo Minić izrazio je želju da Šamac kao jedna od rubnih opština Srpske bude spremna za nova strana ulaganja i provođenje svih zakona kada je u pitanju RS.\nMinić je najavio da će 21. juna Vlada RS na osnovu razgovora koji su imali u Vladi RS, kupiti šamački “Hranaprodukt” u stečaju za iznos od 1.250.000 KM.\n“Te nekretnine će biti prenesene na opštinu Šamac i biće upisane na odgovarajuće registre, a opština se obavezuje da će u roku pola godine naći strateškog partnera i u roku od godine dana Vladi RS isplatiti ovaj iznos koje je ona uložila u ovu nekretninu”,pojasnio je Minić.\nOn je dodao da opština već ima ulagača koji je obavio niz razgovara i u Vladi RS.\n“Radićemo veliki projekat klaonice pilića na ovom području sa partnerom iz Sarajeva. Ovo je pravi potez i zatražili smo pomoć od Vlade RS uz obavezu da ta sredstava koja budu uložena za kupovinu nekretnina u stečeju budu vraćena Vladi RS što nam samo pravi dodatni angažman koji mora biti ozbiljniji kako bi se sredstva uložena u stečaj vratila putem stranog ulagača i novih radnih mjesta”, zaključio je Minić. Srna\nTagovi: baderigor radojičićrazvojni programsamacsavo minic\nNova proizvodna hala i mogućnosti zaposlenja u firmi “Bader”\n06.10.2014 | 15:07\nNjemački “Bader” proširuje proizvodnju\n19.06.2014 | 14:33\nDogovor o proširenju saradnje i kapaciteta firme “Bader”


– Deca koja putuju su uspešnija u životu? – Travel Magazine\nDeca koja putuju su uspešnija u životu?\nHome »Vesti» Deca koja putuju su uspešnija u životu?\nObjavljeno 16. jan 2019. | 0 komentara\nNajnovije istraživanje sprovedeno u Sjedinjenim Američkim Državama pokazuje da deca koja putuju postižu bolje rezultate u školi. Istraživanje nema naučnu težinu, već je zasnovano na subjektivnom mišljenju 1.500 intervjuisanih nastavnika.\nZaključak ovog istraživanja je da putovanja imaju veliki uticaj na decu. Nastavnici su se složili da oni koji putuju i upoznaju druge kulture imaju veći prag tolerancije i poštovanja prema različitostima i spremniji su da uče i usvajaju nova znanja, veštine i iskustva.\nPutovanja deci pomažu ne samo u školi, već i u slobodno vreme, na igralištu među drugom decom. Klinci-putnici su nezavisniji i odlučniji u donošenju odluka, imaju više samopouzdanja, i prilagodljivi su različitim situacijama. Oni žele da izlaze, da se druže i izražajniji su od dece koja više vremena provode kod kuće.\nNastavnici čak smatraju da deca koja dosta putuju imaju bolji prolaz na koledže i fakultete jer ostavljaju bolji utisak na komisiju.\nJedan od zaključaka istraživanja je da nije nužno da putovanja budu na daleke destinacije gde se upoznaju udaljene i veoma drugačije kulture. Svako putovanje je, zapravo, dobro za decu, pa i ona kratka do bliskih destinacija.\nKao jedinu „negativnu posledicu“ putovanja istraživači su naveli povećanu dečju želju za novim putovanjima. Nakon svakog putovanja deca žele novo, a to, složiće se mnogi, može predstavljati problem za neke roditelje.


Preporuka Kriznog štaba: Od 22.maja ulazak u Srbiju i bez negativnog testa na koronu - Naši u svetu\nPreporuka Kriznog štaba: Od 22.maja ulazak u Srbiju i bez negativnog testa na koronu\nObjavljeno 19/05/20 u 16:30\nOd petka 22. maja za ulazak u Srbiju neće više biti potreban negativan test, niti posebna dozvola i to ni domaćim ni stranim državljanima, preporuka je Kriznog štaba.\nSvim osobama koje ulaze na teritoriju Srbije biće uručivana zdravstvena upozorenja u kojima se navodi da ulaze na teritoriju na kojoj virus još cirkuliše, kao i načini prevencije infekcije, navedeno je u preporuci, koja treba da bude potvrđena u četvrtak na sednici Vlade Srbije.\nKrizni štab doneo je i preporuku o otvaranju administrativnog prelaza ka Kosovu i Metohiji.\nPCR testovi na korona virus, na lični zahtev građana Srbije i stranih državljana koštaće šest hiljada dinara na teritoriji cele Srbije, a za studente i maloletna lica testiranje je i dalje besplatno.\nImajući u vidu trenutnu epidemilošpku situaciju, odlučeno je da se pojedine zdravstvene ustanove koje su bile određene za COVID bolnice postepeno vraćaju u uobičajen proces rada.\nU takvim ustanovama svi medicinski radnici biće testirani na korona virus i tek nakon negativnog rezultata počeće da rade. Klinički centar u Nišu (nova zgrada) počeće sa redovnim radom od petka, dok će Institut za ortopedsko-kliničke bolesti Banjica funkcionisati redovno od ponedeljka, 25. maja.\nS obzirom na brojna nagađanja koja su se ponavljala u prethodnim danima, krizni štab naglašava da nikada nije preporučio sankcije za nenošenje maski na otvorenom prostoru i da uvođenje takvih mera svakako nije u planu.\nSvi članovi kriznog staba, na čelu sa lekarima, apeluju na građane da se ponašaju odgovorno prema sebi i drugima jer epidemija još uvek nije završena.\nAktivnost virusa jeste umnogome oslabila, ali je neophodno da se svi zajedno i dalje pridržavamo osnovnih epidemioloških mera, poput nošenja maski, redovne dezinfekcije ruku i održavanja socijalne distance, kako bismo borbu sa korona virusom uspešno i završili, navedeno je u saopštenju Kriznog štaba.\nPreporuka da test više ne bude obavezan pri ulasku u Srbiju\nKrizni štab predložiće Vladi Srbije da se od petka ukine obaveza da građani Srbije, kao i stranci, moraju da imaju negativan PCR test prilikom ulaska u našu zemlju.\n“Preporuka Kriznog štaba Vladi Srbije je da se od petka ukine obaveza da građni Srbije, ili stranci, imaju negativan PCR test prilikom ulaska u našu zemlju”, rekla je za Tanjug zamenica direktora Insituta “Batutu” Darija Kisić Tepavčević.\nOna je dodala da strancima neće biti potrebna ni odluka komisije za ulazak u Srbiju.\nKako je naglasila, takva preporuka usledila je zbog povoljne epidemiološke situacije u našoj zemlji, ali i odgovarnog ponašanja u zemljama u okruženju.\nGrađani Srbije i stranci koji ulaze u našu zemlju za sada moraju da imaju negativan PCR test pri ulasku u zemlju, ili u suprotnom, moraju 14 dana biti u kućnoj izolaciji.\nSrbija otvara granice! Bez karantina u Bugarsku i Grčku, a evo i pod kojim uslovima!\nDalje relaksiranje mera, dodatna liberalizacija ulaska u Srbiju\nVlada će već na sledećoj sednici usvojiti neke odluke kojima će dodatno biti liberalizovan ulazak u Srbiju, rekla je premijerka Ana Brnabić, a u vezi sa preporukom Kriznog štaba da građanima Srbije i strancima od petka više ne bude potreban PCR test za ulazak u zemlju.\nOna je nakon sednice Kriznog štaba rekla da je u poslednja 24 sata bilo 34 novozaraženih na oko 5.300 testiranih, što je 0,64 odsto pozitivnih, kao i da će se zbog toga nastaviti sa relaksiranjem mera.\n“Zbog toga smo pričali o tom izolovanom slučaju u Vranju, ali ako to izuzmemo vidimo da je Srbija i dalje mirna. Gledaćemo zbog toga da i dalje reklasiramo mere, a posebno mere za ulazak u Srbiju, da ukidamo i komisiju i tu obavezu negativnih testova”, rekla je Brnabić za Pink.\nKako je rekla, polako se normalizuje avionski saobraćaj u Evropi, koja otvara granice, a i Srbija ne sme da zaostaje za tim.\nBrnabić je dodala da vlada ima podršku struke za popuštanje mera.\ncovid-19. testiranjekoronavirusKrizni štab\nProšlo je osam godina od Drogbinog čuda u Minhenu!\nLekarka šokirana bizarnom upotrebom maski u Srbiji\nBroj zaraženih koronavirusom u svetu premašio 34 miliona, evo gde je najveći broj\nSa testom ili bezuslovno: Kako državljani Srbije mogu da putuju u zemlje regiona?\nMinistarstvo zdravlja obećava: Nema drugog “zatvaranja” Austrije zbog…\nMonika Beluči i u 56. fatalna! Ove scene najlepše žene sveta nikoga ne ostavljaju…\n01/10/20 u 17:30 0\nNajlepša žena sveta\nAmbasador Entoni Godfri uručio donaciju od 130.000 dolara Centru za radiologiju\n01/10/20 u 17:00 0\nAmbasador SAD u Srbiji Entoni Godfri posetio je danas Klinički centar Srbije i uručio je donaciju Evropske komande…\n30/09/20 u 20:30 0\nOgraničenja za putovanja u EU nastaviće da važe do polovine oktobra, a kakvo je stanje sa putovanjima u zemlje…\n30/09/20 u 13:00 0\nMinistarstvo zdravlja Austrije negiralo je danas glasine da je, zbog epidemiološke situacije, posle 23.oktobra…


Australija Srbiji poslala Kinu - BasketballSphere\nAustralija Srbiji poslala Kinu\nBy Greg Norton / 09/04/2018\nFinalni meč kadetskog prvestva Azije i pobeda Australije nad Kinom (91:67) odredio je i poslednjeg rivala reprezentacije Srbije tokom Svetskog prvenstva za igrače do 17 godina. Kinezi, kao drugoplasirani tim Azije, takmiciće se sa “orlićima”, ali i nacionalnim timovima SAD i Malija u Argentini od 30. juna do 8. jula.\nAustralija je u grpi A zajedno sa Portorikom, Turskom i Dominikanskom Republikom. Trećeplasirani tim kadetskog prvenstva Azije, Novi Zeland (u borbi za bronzu pobedili Filipine 76:60), igraće protiv Kanade, Egipta i Crne Gore, dok su Filipini smešteni u grupu D zajedno sa Francuskom, Hrvatskom i domaćinom Argentinu.\nVredno pomena sa kadetskog prvenstva Azije je i činjenica da je Iran koji je sa klupe vodio srpski trener Nenad Trunić zauzeo sedmo mesto pobedom nad Libanom 95:82.\nNemci sa NBA adutom napadaju Srbiju u julu\nPantić u Zlatiboru


U Kantonu Sarajevo 180 novozaraženih koronavirusom, 4 osobe preminule | BL Portal\nU Kantonu Sarajevo 180 novozaraženih koronavirusom, 4 osobe preminule\n12. Septembra 2021. 10:54\nTrenutno su na bolničkom liječenju 164 pacijenta, od kojih je130 sa akutnom infekcijom, dok su ostali post covid ili se nalaze na opservaciji/trijaži. Na Kliničkom centru Univerziteta u Sarajevu liječi se 98 pacijenata, a u Opštoj bolnici „Prim.dr. Abdulah Nakaš“ 66. nema pacijenata na respiratoru, šest koristi neinvazivnu ventilaciju, dok ih je 12 na kiseoničkoj potpori disanju iznad 15 litara u minuti.\nU Covid-ambulantama Javne ustanove Dom zdravlja KS pregledano je 319 pacijenata, od kojih je četvoro transportovano na bolničko liječenje.\nU Hrvatskoj sutra počinje prvi digitalni popis stanovništva\nU Srpskoj zaraženo još 149, a preminulo 7 osoba


'U Beogradu prosečna plata 700 evra, zato su svi protiv Srbije'\nIzvor: B92, 27.Feb.2021, 11:25\nPredsednik Srbije Aleksandar Vučić rekao je da je za neke problem kada Srbija raste.\nGostujući na TV Prva, on je kazao da kada najviše rastemo svi govore da će onda Srbija ekonomski da dominira regionom, da zato tada treba podržati "male", da bi se napravio balans.\nKako je dodao, Srbija je uspela da raste i napreduje jer ekonomski najbrže ide - gradi bolnice, pruge i slično, brže nego drugi.\nPlate i pomoć ugroženima\nPrema njegovim >> Pročitaj celu vest na sajtu B92 << rečima, prosečna plata u Beogradu 2013. godine bila je 473 evra, a 2020. godine - 700 evra.\nIpak, ponovio je da to za Srbiju predstavlja deo problema, jer kako naša država bude napredovala, deo srpskog stanovništva iz regiona ići će više ka Srbiji.\nUz to, sem aktualnog trećeg paketa pomoći države, Vučić je rekao da je moguće očekivati i četvrti takav paket. Najavio je da će tokom godine biti još jednokratnih novčanih davanja, a pred kraj godine uslediće i nova povećanja plata.\nPredsednik je izjavio da će i nezaposleni u centralnoj Srbiji dobiti pomoć, koja je najavljena za Srbe na Kosovu i Metohiji.\n"Gledaćemo da napravimo neku vrstu sektorske pomoći i za centralnu Srbiju", dodao je.\nGostujući na Prvoj TV, Vučić je rekao da je dobio mnogo pitanja zašto pomoć samo nezaposlenima na KiM. Tu pomoć, naglasio je, dobiće i nezaposleni u centralnoj Srbiji.\nNamera je i da se podigne opšta potrošnja, uz investicije i izvoz, poručio je i najavio da se radi na tome da pomoć dobiju i nezaposleni i da se sada mere sve cifre.\nOn je ponovio i da je u januaru Srbija zabeležila manji pad od očekivanog i imala oko minus 1,6.\nUpitan da li je ministra finansija "pustio niz vodu", kaže da ga se nije odrekao i da ima apsolutno poverenje u njegovo znanje i kompetentnost. Ponovio je da je utvrđeno da Mali nema 24 stana, već samo jedna stan u Bugarskoj, za razliku od onih koji imaju 35 stanova.\nIstakao je, između ostalog, i to da je klubu Partizan pomognuto više nego Crvenoj zvezdi.\nIspitaće se računi od Australije do Devičanskih ostrva\nZakon o ispitivanju porekla imovine bio je jedno od naših najvažnijih obećanja, i sada kada stupi na snagu, ispitivaće se svi računi, od Australije, Devičanskih ostrva, Mauricijusa, do Luksemburga, kaže predsednik Vučić. On je istakao da je taj zakon značajan, jer je važno da građani znaju šta ko ima.\n"Nećete moći da sakrivate račune širom sveta, obilaziće se računi od Australije, preko Devičanskih ostrva, Mauricijusa, do Luksemburga", rekao je Vučić za TV Prva.\nLično nemam nijedan takav račun, niti firmu, rekao je on i ponovio da će tražiti da bude među prvih 10 čija će imovina biti ispitana, ili bar u vrhu.\n"Ali, da se ispitaju i drugi, da vidimo da li će da navedu tačne podatke, da narod vidi ko se obogatio na njegovoj grbači a ko radi u njegovom interesu", poručio je.\nPredsednik Srbije Aleksandar Vučić izjavio je danas da će Srbija ekonomski da dominira regionom.